ועדת החוקה, חוק ומשפט, כנסת 25, פרוטוקול מספר 61, 2023-03-27 00:00

שמחה רוטמן: בוקר טוב

שמחה רוטמן:  היום ה' בניסן תשפ"ג, השעה 08:00

שמחה רוטמן:  נושא הישיבה היום הוא ציון במשפט תפדה – מחזירים את הצדק למערכת השפיטה

גלעד קריב: זחיחות הדעת, היהירות שלך, סדום ועמורה

שמחה רוטמן: הכנה לקריאה שנייה ושלישית

שמחה רוטמן:  היום ייערכו הצבעות בנושא חוק בתי המשפט (תיקון מס' 105) (הוראות לעניין הוועדה לבחירת שופטים), התשפ"ג–2023, הכנה לקריאה שנייה ושלישית

קריאה: אתה עושה צחוק? במדינה לא קורה כלום? הכול כרגיל?     

ולדימיר בליאק: עד כמה אפשר להיות מנותק?     

גלעד קריב: אדם שגר בבית לא חוקי ביישוב לא חוקי מדבר על אילון

שמחה רוטמן: אני מודיע את סדר הישיבה

שמחה רוטמן:  אנחנו נעשה הצהרות פתיחה בנות דקה

שמחה רוטמן:  ראשון הדוברים חבר הכנסת אלעזר שטרן

אלעזר שטרן: בוקר טוב

אלעזר שטרן:  לילה קשה עבר על אזרחי מדינת ישראל, אליו אולי התכוון המשורר אלתרמן שאמר "ליל שמוסך את כישופה של רעות רוח בבניינה של ממלכה, ליל נדודים"

אלעזר שטרן:  ליל נדודים שייזכר בתולדות מדינת ישראל כשהאנשים הכי טובים שיש לנו יצאו באופן עצמאי להילחם על המדינה של כולנו

אלעזר שטרן:  אני אומר לך יושב ראש הוועדה שהובלתם את המדינה הזאת למקומות שהזהרנו אתכם חזור והזהר

אלעזר שטרן:  אמרנו לכם שזה מה שיהיה

אלעזר שטרן:  הכול היה כתוב על הקיר אבל רמת הניתוק ורמת ההתנשאות, היא הייתה כזאת שלא השאירה לאף אחד מקום לתת איזשהו קרדיט שבאמת אתם מתכוונים לטובת המדינה

שמחה רוטמן: משפט אחרון

אלעזר שטרן: אני רוצה להגיד לך משהו

אלעזר שטרן:  אנחנו לא נשכח את מה שעשיתם למדינה הזאת בשלושת החודשים האלה

אלעזר שטרן:  אנחנו לא נשכח, אנחנו כן נסלח

אלעזר שטרן:  ככל שתודו יותר מהר בקטסטרופה שהבאתם על המדינה הזאת כולה, כן ייטב לכולנו

אלעזר שטרן:  אני מאחל שאחרי היום הזה שתהיה בו הצהרת ראש הממשלה, נוכל להרגיע את העם

אלעזר שטרן:  תעצרו את הכול, יתגלה המבוגר האחראי ולעם ישראל מגיע גם חג חירות וגם לאחר מכן ימי הזיכרון ויום העצמאות כמו שהמדינה הנהדרת הזאת ראויה שיהיו לה

אלעזר שטרן:  תודה

שמחה רוטמן: תודה רבה חבר הכנסת אלעזר שטרן

שמחה רוטמן:  חבר הכנסת יואב סגלוביץ'

יואב סגלוביץ': בוקר טוב

יואב סגלוביץ':  המבוגר האחראי כאן הוא לא ראש ממשלה מופקר אלא מאות אלפי אזרחים ש-12 שבועות יוצאים החוצה

יואב סגלוביץ':  בוקר טוב להם, למאות האלפים שיצאו אמש ואמרו לממשלה המופרעת הזאת: עד כאן

יואב סגלוביץ':      בוקר טוב לכל חברי הכנסת של הקואליציה שאולי תראו ותבינו כי נתניהו לא רק פיטר אתמול שר ביטחון, את יואב גלנט, אלא הוא ניסה גם לפטר את המציאות אבל המציאות החליטה להישאר

יואב סגלוביץ':  היא לא מתפטרת

יואב סגלוביץ':  המציאות הכלכלית, החברתית, הביטחונית

יואב סגלוביץ':  האיומים לא הלכו בגלל שנתניהו נתן נאום

יואב סגלוביץ':  זה לא עובד כך

יואב סגלוביץ':       בוקר טוב לחוק הנבצרות שעבר בשבוע שעבר, שהזכיר לנו שיכול להיות בן אדם שנבצר בגלל בעיות נפשיות

יואב סגלוביץ':  בוקר טוב לחוק הנבצרות

יואב סגלוביץ':      בוקר טוב לשמחה רוטמן, יריב לוין, לשאר נהגי הקטר

יואב סגלוביץ':  לא עוד זמן רב אתם תהיו בקדנציה הזאת

יואב סגלוביץ':  אתם אוטוטו עוברים לקרון האחורי ברכבת, במקום שמתאים לכם כי האיש עם השלט יוציא לכם את הבטריות מהשלט ושם תשבו

יואב סגלוביץ':  הכרטיסייה לרכבת השדים שאתם ארגנתם מלאה בנקבים, נקבים שאתם ניקבתם

יואב סגלוביץ':  ראש הממשלה מנותק לחלוטין מהמציאות כאן

יואב סגלוביץ':  אני קורא לחבריי בקואליציה, תראו מול העיניים, יש כאן ראש ממשלה מסוכן לביטחון ישראל, יש כאן יושב ראש ועדת חוקה מסוכן להליכי חקיקה במדינת ישראל ויש כאן שר משפטים שיתפטר כבר וילך ויוציא את הרעה הזאת מכולנו

יואב סגלוביץ':  הליכוד היא מפלגה טובה אבל היא מפלגה שבויה

יואב סגלוביץ':  צאו אתם מהשבי שלכם מידי אדם שלא מתאים לתפקידו למרות שחוקק חוק הנבצרות

אלעזר שטרן: תדאגו ששר הביטחון לא יפוטר

שמחה רוטמן: תודה

שמחה רוטמן:  מיכל שיר, בבקשה

מיכל שיר סגמן: תודה

מיכל שיר סגמן:  אתמול בלילה אזרחי מדינת ישראל יצאו בהמוניהם בצורה הספונטנית ביותר כי הם פחדו על ביטחונם האישי והם פחדו על עתיד החיים שלהם והחיים של הילדים שלהם

מיכל שיר סגמן:  פחד

מיכל שיר סגמן:  פחד אמיתי שאחז באימהות, פחד אמיתי שאחז באבות שיצאו לרחובות כי זה הדבר היחיד שנותר בידיהם לעשות

מיכל שיר סגמן:  אבל מאחר ואנחנו יודעים שנירון קיסר לא יעצור כי זה מהלך מתוכנן וסדור שהוא הולך להמשיך איתו כנראה עד הסוף, אני פונה אליך, שמחה רוטמן, אני מכירה אותך, תעצור את זה

מיכל שיר סגמן:  תהיה מנהיג ולא אחד שנגרר

מיכל שיר סגמן:  יש לך את הכוח

מיכל שיר סגמן:  אתה אדם ציוני, אתה אוהב את העם, אל תהיה ביבי

מיכל שיר סגמן:  הוא מדבר אל 50 האחוזים או אל 40 האחוזים – הוא הרי יורד באחוזים – שהוא עדיין רואה בסקרים שתומכים בו

מיכל שיר סגמן:  אל תשתף עם זה פעולה

מיכל שיר סגמן:  צריך כאן חמלה על עם, צריך כאן חמלה על ציבור גם אם לא מסכימים איתו

שמחה רוטמן: תודה רבה

שמחה רוטמן:  חבר הכנסת גלעד קריב, בבקשה

גלעד קריב: אדוני היושב ראש, בניגוד לחברת הכנסת מיכל שיר אני לא מתכוון לפנות אליך

גלעד קריב:  אני איבדתי לחלוטין את האמון ביכולת שלך להסתכל נכוחה ולהקשיב

גלעד קריב:  אני מבקש לפנות אל עשרות אלפי - אם לא מאות אלפי – האזרחים שיצאו אתמול לרחוב ולומר להם אחינו גיבורי התהילה, תודה לכם, דעו לכם שהמאבק על הדמוקרטיה הישראלית ועל הבית שלנו רחוק מהכרעה ואנחנו נדרשים עוד לתעצומות נפש גדולות מאוד על מנת להבטיח את חוסנה של הדמוקרטיה הישראלית ואת עתידה של הציונות

גלעד קריב:  אני כן פונה אל חלק מחבריי שיושבים מן העבר השני של השולחן, לא כולם אבל חלקם, אתם יודעים שאנחנו נמצאים בסחרור מסוכן

גלעד קריב:  אתם יודעים שראש הממשלה מוקף בסביבה רעילה שמובילה אותו להחלטות שמסכנות את חוסנה של מדינת ישראל

גלעד קריב:  תעצרו

גלעד קריב:  ניתן לעצור את הרכבת הזאת שדוהרת אל עבר קצה התהום

גלעד קריב:  אנא עשו זאת

שמחה רוטמן: תודה רבה חבר הכנסת קריב

שמחה רוטמן:  חבר הכנסת מאיר כהן, בבקשה

מאיר כהן: בוקר טוב לכולם

מאיר כהן:  אנחנו רוצים להסביר לך אדוני ולכולכם, אנחנו נמצאים כאן ואנחנו לא נלך

מאיר כהן:  לא רק ברחובות אלא גם אנחנו כאן בכנסת, כל האופוזיציה

מאיר כהן:  אנחנו לא מתכוונים ללכת

מאיר כהן:  אנחנו נגור כאן, נישן כאן, נגיע לכאן מתי שצריך כדי להמשיך את המאבק הזה

משה סעדה: מישהו רוצה שתלכו?     

קריאה: סעדה, דיברת מספיק

קריאה:  עזוב

מאיר כהן: לצערי הגדול

משה סעדה: אסור לנו לדבר? שאלתי דווקא מתוך הערכה

משה סעדה:  מתוך המון כבוד

אלעזר שטרן: משה, תוריד את הראש

אלעזר שטרן:  זה הזמן שאתה צריך להוריד את הראש

שמחה רוטמן: משה, לא מפריעים

מאיר כהן: בואו פעם אחת לא נהיה משני צידי המתרס

מאיר כהן:  תקשיבו

מאיר כהן:  אנחנו בוודאי נקשיב גם לכם

מאיר כהן:  אתמול נעשה דבר שהוא באמת עוולה גדולה מאוד לשר הביטחון גלנט שראה נכוחה את הסכנה, שכל חטאו בזה שהוא בא לראש הממשלה והציג בפניו את הדברים

מאיר כהן:  התשובה של ראש הממשלה הייתה להדיח אותו בבושת פנים

מאיר כהן:  אנחנו מחזקים את שר הביטחון

מאיר כהן:  לכם אנשי הליכוד אני אומר ששתיקת כבשים, אין בה דבר וחצי דבר עם פוליטיקה ועם אהבת המדינה הזאת

מאיר כהן:  לכו לאנשים שלכם ותשמיעו את קולכם

מאיר כהן:  הדבר הזה מפרק את המדינה ואסור לו שהוא יהיה

מאיר כהן:  אני פונה לחבריי, יצא לי בחיי כמה וכמה פעמים להיות אצל הרב עובדיה יוסף זצ"ל, אני כראש עיריית דימונה

מאיר כהן:  המתינות שלו והדאגה שלו לעם ישראל נגעה לליבי

מאיר כהן:  שתיגע גם לליבכם

מאיר כהן:  אל תפחדו, אל תשתקו, הדבר הזה צריך להיפסק אנחנו כאן כדי שהוא ייפסק

מאיר כהן:  תודה

מאיר כהן:  סליחה שהארכתי

שמחה רוטמן: אין בעיה

שמחה רוטמן:  תודה

שמחה רוטמן:  חברת הכנסת קארין אלהרר, בבקשה

קארין אלהרר: תודה רבה

קארין אלהרר:  אני רוצה להתחיל בהצדעה למאות אלפי המפגינים שיצאו גם אתמול בערב אבל לא רק

קארין אלהרר:  הם יצאו ואמרו שהם לא מאמינים בדרך שאתם מובילים

קארין אלהרר:  הם יצאו אתמול כי באמת נפל דבר

קארין אלהרר:  ראש ממשלה מופקר שמפטר שר ביטחון, ועל מה? על זה שהוא אמר את האמת? על זה שהוא אמר שיש סכנה ברורה ומוחשית לביטחון המדינה? על זה הוא פיטר אותו

קארין אלהרר:  הוא שהצטרף למשפטנים, לכלכלנים, לאנשים בזירה הבין-לאומית שבאים ואומרים תעצרו, תחכו רגע, אבל לא, את זה לא היו מוכנים לעשות

קארין אלהרר:       אני אומרת לכם שטעיתם בניווט

קארין אלהרר:  תחשבו מסלול מחדש

קארין אלהרר:  רוטמן, אני אגיד לך משהו שאולי אתה לא יודע על ראש הממשלה

קארין אלהרר:  יש לו נטייה להשתמש ולזרוק

קארין אלהרר:  הפעם הוא משתמש בך

שמחה רוטמן: תודה רבה חברת כנסת קארין אלהרר

שמחה רוטמן:  חברת הכנסת אורנה ברביבאי, בבקשה

אורנה ברביבאי: אני רוצה בבוקר זה להגיד לך רוטמן שמבחינתי איבדת אתה, לוין ונתניהו את הלגיטימיות לעסוק ברפורמה

אורנה ברביבאי:  שלושה חודשים התחננו, אמרנו בואו נדבר, אבל סירבתם, זלזלתם, השפלתם אותנו ואת כל מה שאנחנו מייצגים

אורנה ברביבאי:  מבחינתי לא נכון לדבר על הרפורמה הזאת אלא צריך לבטל אותה לאלתר

אורנה ברביבאי:  גרמתם מספיק נזק

אורנה ברביבאי:  צריך לבטל אותה ואם רוצים לייצר כאן אחדות ולדבר - צריך לדבר לא על הרפורמה אלא מה יוצר את החיבור בין חלקי העם השונים ואיך יוצאים מכאן עם מנהיגות חדשה, שהיא לא בנימין נתניהו, שתוביל אותנו ביחד להישגים ולשגשוג של מדינת ישראל

אורנה ברביבאי:  אתה רוטמן היית אפיזודה חולפת במציאות הישראלית, תיזכר בעיקר לרעה על מה שגרמת, על מה שעשית, על זה שהשפלת

אורנה ברביבאי:  אני מסתכלת עליכם חבריי מהליכוד ואני אומרת לכם יכולתם להביא קול אחר, יכולתם לגלות עצמאות מחשבתית, יכולתם לתמוך בצד שאומר בואו נדבר

אורנה ברביבאי:  מה כל כך הפריע לכם? רק הרצון לדבר? ממה פחדתם?     בשלב הזה - אני אומרת את מה שאני חושבת - אנחנו צריכים לבטל את הרפורמה הזאת, להעביר אותה מהעולם וביחד עכשיו לחשוב איך מכוננים ואיך מקיימים עתיד טוב יותר לכל אזרחי מדינת ישראל

שמחה רוטמן: תודה רבה

שמחה רוטמן:  חבר הכנסת ולדימיר בליאק, בבקשה

ולדימיר בליאק: תודה

ולדימיר בליאק:  אתמול בלילה יצאתי לצומת שילת והייתי שלוש שעות עם אלפי מפגינים

ולדימיר בליאק:  אני מודה שהתרגשתי

ולדימיר בליאק:  נמלאתי גאווה שזאת המדינה שלי ואלה האזרחים הפטריוטים של המדינה הזאת

ולדימיר בליאק:       אני חייב להגיד לך רוטמן שאחרי הלילה שעבר על כולנו, מי שמכנס הבוקר את הוועדה כדי להמשיך בבליץ החקיקה המטורף והמושחת הזה, הוא אדם הזוי, מנותק וחסר אחריות לאומית

גלעד קריב: בהחלט מנותק

גלעד קריב:  תיאור קולע

שמחה רוטמן: חבר הכנסת רם בן ברק, בבקשה

רם בן ברק: בוקר טוב

רם בן ברק:  תודה רבה לך אדוני היושב ראש

רם בן ברק:  אני רוצה באמת להודות ולשבח את מאות אלפי המפגינים שהפגינו אתמול ובאמת מראים שיש לנו עם שאכפת לו מה שקורה במדינה

רם בן ברק:       לאור המצב הביטחוני, הכלכלי, החברתי, ומאחר שכנראה מי שמקבל את ההחלטות הוא לא ראש הממשלה אלא בנו, אני קובע שראש הממשלה אינו כשיר למלא את תפקידו ואני דורש ממנו להתפטר לאלתר

רם בן ברק:  כל רגע נוסף בתפקידו מסכן את מדינת ישראל

רם בן ברק:  תודה

שמחה רוטמן: חברת הכנסת יוליה מלינובסקי, בבקשה

יוליה מלינובסקי: תודה רבה אדוני היושב ראש

יוליה מלינובסקי:  ממשלה שגורמת נזק לאזרחיה, ממשלה גורמת נזק למדינה, ממשלה שמביאה אותנו לאבדון, זו ממשלה לא לגיטימית

יוליה מלינובסקי:  ראש הממשלה שפועל אך ורק לפי האינטרסים האישיים שלו ולא רואה בעיניו שום דבר אחר, הוא ראש ממשלה לא לגיטימי

יוליה מלינובסקי:  ראש הממשלה שמקבל החלטות חסרות הגיון, כנראה יש לו בעיות נפשיות

יוליה מלינובסקי:  באמת, הגענו לשיא

יוליה מלינובסקי:  אתמול אמרתי שאנחנו נמצאים ערב יום הכיפורים והגענו לזה

יוליה מלינובסקי:  הגענו לזה אדוני היושב ראש

יוליה מלינובסקי:  תהיה פה ועדת חקירה וכולכם תשלמו את המחירים

יוליה מלינובסקי:  כל מי שנתן יד להרס הזה, כל מי שתמך בהפקרות הזאת, כל מי שקיבל החלטות מתוך אינטרסים אישיים פרסונליים ולא לטובת מדינת ישראל אלא לטובת אנשם פרטניים

יוליה מלינובסקי:      למדינת ישראל מגיעה הנהגה יותר טובה, מגיעה לה ממשלה יותר טובה ואתם חייבים ללכת הביתה

יוליה מלינובסקי:  אתם לא לגיטימיים

שמחה רוטמן: חבר הכנסת עודד פורר, בבקשה

עודד פורר: תודה

עודד פורר:  חבר הכנסת רוטמן, כל מי שפיקד בחייו אי פעם על חיילים - ויושבים בחדר הזה לא מעט אנשים שעשו את זה - יודע שאת היכולת שלך להוביל אותם, אתה לא מקבל מהדרגות שקיבלת על הכתפיים אלא אתה מקבל מכך שאתה יודע לרתום אותם, לאסוף אותם סביבך ולהאמין בך, בדרך שאתה הולך ובמטרה אליה אתה הולך

עודד פורר:  אתה קיבלת דרגות על הכתפיים, ראש הממשלה קיבל את הדרגות כראש הממשלה, שר המשפטים קיבל את הדרגות כשר משפטים אבל איבדתם את האמון באופן מוחלט

עודד פורר:  איבדתם את האמון של כלל הציבור הישראלי, גם זה שלא בחר בכם אבל הכיר בבחירות האלה ובהקמת הממשלה הזאת

משה סעדה: תודה שהכרתם בבחירות

משה סעדה:  תודה רבה לכם

משה סעדה:  חן חן

קארין אלהרר: די, סעדה, מספיק

עודד פורר: סעדה, זאת שירת הברבור שלך

משה סעדה: נחיה ונראה

רם בן ברק: תמשיכו לקבל את הידיעות מערוץ 14

רם בן ברק:  אתם חיים במציאות מדומה

שמחה רוטמן: לא להפריע לחבר הכנסת פורר

עודד פורר: שימו לב מה עוד מונח על שולחן הכנסת בימים המטורפים האלה

עודד פורר:  המינוי של דודי אמסלם, חוק דרעי 2, חוק החמץ

אורנה ברביבאי: מתנות

אורנה ברביבאי:  מה עם המתנות?     

עודד פורר: בדברים האלה, אתם מסובבים את המדינה

עודד פורר:  אני רוצה לסיים במשפט אחד

עודד פורר:  אתם הוכחתם ב-90 הימים האלה שאתם מצליחים להתקפל בפני חמאס, להתקפל בפני מטעני החבלה מלבנון, להתקפל בפני אבו מאזן ולהעביר לו כסף שלא עבר אליו בשנה וחצי האחרונות, אז מה אתם כל כך מפחדים לעצור את החקיקה, שיגידו שהתקפלתם? תעצרו את החקיקה, תעצרו את כל האירוע ההזוי הזה, תעצרו את כל החקיקה שמונחת כאן בפני הכנסת

עודד פורר:  אנחנו שבוע לפני פסח, צאו לפגרת פסח וניפגש כאן אחרי הפגרה

שמחה רוטמן:   תודה רבה

שמחה רוטמן:  חבר הכנסת עופר כסיף, בבקשה

עופר כסיף: קודם כל, אני מצטרף לברכות למאות אלפי המפגינים

עופר כסיף:  אני הצטרפתי אתמול בלילה למפגינים כאן מחוץ לכנסת

עופר כסיף:  היה מרגש מאוד

עופר כסיף:  מפגינים, מה שמרגש זה גם שהם מגוונים ושגם כשהם לא מסכימים בינם לבין עצמם, הם יכולים לנהל שיח שאתם לא יכולים

עופר כסיף:  אני רוצה לברך את מאות אלפי המפגינים ואני מקווה שבקרוב יהיו מיליונים, כולל היום, שאמורים להגיע לירושלים ולהפגין כאן מחוץ לכנסת

עופר כסיף:  מעכשיו אני מברך את הבאים ואת הבאות ומצדיע לכל המוחים שבמשך חודשים ארוכים יוצאים גם כשזה לא נוח מבחינת מזג אוויר או מבחינת שעות עבודה, מבחינת אלימות שנתקלים בה מצד המוסתים, מידי חבורת ראש הממשלה ואחרים

עופר כסיף:      בספר משלי נאמר, לפני שבר, גאון ולפני כישלון, גובה רוח

עופר כסיף:  מה שהביא אתכם לכאן זה חטא ההיבריס

עופר כסיף:  הגאוותנות שלכם, היהירות, הזחיחות והאלימות והדורסנות שנגזרה משיכרון הכוח שלכם

עופר כסיף:  זה בא לידי ביטוי אצל ראש הממשלה וחבורתו, זה בא לידי ביטוי כמיקרו-קוסמוס כאן בוועדה הזאת "בניהול" של יושב ראש בריון שדרס ופגע בכל מה שזז כאן, חוץ מחבריו

מאיר כהן: לשמוע את ראש הממשלה קורא למוחים מפירי חוק, כששר המשפטים שלו אומר לא לציית לבג"צ

שמחה רוטמן: תודה

שמחה רוטמן:  חברת הכנסת שלי טל מירון, בבקשה

גלעד קריב: כשיושב ראש ועדת חוקה גר בבית לא חוקי בישוב לא חוקי

גלעד קריב:  קוראים לנו אנרכיסטים

גלעד קריב:  טפלו בנערי הגבעות שמרביצים לחיילי צה"ל

שמחה רוטמן: אתה מוכן בבקשה לא להפריע לחברת הכנסת שלי טל מירון?     

גלעד קריב: כן

גלעד קריב:  אני מוכן

קריאה: הם לא נערים

קריאה:  הם סתם עבריינים קטנים

שלי טל מירון: תודה אדוני היושב ראש

שלי טל מירון:  אני חושבת שעצם העובדה שכולנו כאן מתכנסים בחדר הזה ברגע הזה, זאת סיטואציה אבסורדית

שלי טל מירון:  לאור המאורעות שראינו בלילה הזה הייתי מצפה לעצור לרגע

שלי טל מירון:  זה לא מוריד מכבודו של אף אחד

שלי טל מירון:  אנחנו לא במלחמת כבוד, אנחנו לא במלחמה

שלי טל מירון:  ראיתי כאן את חילופי הדברים בין שני צדי השולחן

שלי טל מירון:  אני רוצה להגיד שזה לא בינינו, זה גדול מאיתנו, המדינה גדולה מאיתנו, המדינה חשובה מאיתנו

שלי טל מירון:  כל האנשים בקואליציה שחרדים לכיסאם ומפחדים להשמיע את קולם, אני מבטיחה לכם שאתם תהיו גיבורי ישראל ותקבלו גיבוי מהעם אם תשמיעו קול ולא להיפך

שלי טל מירון:  גם אנשי ימין שלא מתוך הבית הזה, אנשים מהמחנה שלכם, כבר הלילה התבטאו וקראו לעצור

שלי טל מירון:  זאת לא בושה אלא להיפך, זה כבוד גדול לעצור ברגע הגורלי הזה שבו אני שומעת את ראש הממשלה לשעבר בנט מתאר סיטואציה שכל מדינות האויב שלנו מתאחדות כרגע כדי לייצר מערכה רב-חזיתית

שלי טל מירון:  זה הרגע לעצור

שלי טל מירון:  ההיסטוריה תשפוט אתכם

שמחה רוטמן: תודה רבה

שמחה רוטמן:  חבר הכנסת יצחק קרויזר, בבקשה

יצחק קרויזר: בוקר טוב אדוני היושב ראש

יצחק קרויזר:  אני רוצה מכאן לחזק אותך ואת ידי השר לוין

קארין אלהרר: על מה?     

יצחק קרויזר: אני לא הפרעתי לך

קארין אלהרר: על שריפת המדינה? על מה?     

שמחה רוטמן: קארין, לא מפריעים בהצהרות פתיחה

יצחק קרויזר: הם עומדים בלחץ אטומי

יצחק קרויזר:  אני חושב שעומדים מאחורינו כאן שניים וחצי מיליון אזרחים - - -     

קארין אלהרר: אין לכם אפילו - - -     

שמחה רוטמן: קארין, למה את מפריעה לו?         

רם בן ברק: המספרים עולים

יצחק קרויזר: 2

יצחק קרויזר: 3 מיליון

שמחה רוטמן: אפשר בבקשה לא להפריע בהצהרות פתיחה?     

גלעד קריב: צודק יצחק, אבל גם מאחורינו

יצחק קרויזר: ב-1 בנובמבר הייתה כאן חגיגה לדמוקרטיה

יצחק קרויזר:  אני חושב שמאותו יום ראינו שאין כאן דמוקרטיה אמיתית וכמה נחוצה רפורמה במערכת המשפט ששולטת כאן במדינה

יצחק קרויזר:  אתמול ישבו – בזמן שאתם הייתם ברחוב - אזרחי מדינת ישראל בפחד כשהם רואים במסכי הטלוויזיה איך נראית הפיכה שלטונית במדינת ישראל

יצחק קרויזר:  אני מתפלל – אני חושב שיחד עם כולנו – שמהשבר הזה שאתם משכתם אליו את הצבא, את מערך המילואים ואת האימה שאתם מנסים להלך - - -     

קארין אלהרר: אנחנו משכנו? איך אתה לא מחובר למציאות

מיכל שיר סגמן: על הרבה פחות הפלתי את ממשלת נתניהו הקודמת

יצחק קרויזר: 64 מנדטים

מיכל שיר סגמן: שתהיה לך את התעוזה להסתכל לציבור בעיניים

מיכל שיר סגמן:  קצת אומץ להסתכל בעיני הציבור

יצחק קרויזר: נהיה חזקים ומחוזקים

שמחה רוטמן: תודה

שמחה רוטמן:  חבר הכנסת חנוך מלביצקי, בבקשה

חנוך דב מילביצקי: בוקר טוב

חנוך דב מילביצקי:  תודה אדוני היושב ראש

חנוך דב מילביצקי:  אני רואה שחברת הכנסת ברביבאי הלכה

חנוך דב מילביצקי:  אני בהחלט מסכים עם חלק מהדברים שהיא אמרה

חנוך דב מילביצקי:  הסיפור הוא בכלל לא הרפורמה אלא הסיפור הוא שאנחנו צריכים לבנות מחדש את ההגדרה של מה זה ישראלי

חנוך דב מילביצקי:  אנחנו צריכים לבנות מחדש את ההגדרה של מה היא חברה ישראלית

חנוך דב מילביצקי:  לדעתי מה שחשבנו שזו חברה ישראלית, היא לא נמצאת, היא לא קיימת ורואים את זה במאורעות של התקופה האחרונה

חנוך דב מילביצקי:  יש קרעים עמוקים מאוד שנמצאים הרבה מאוד שנים ואנחנו כל יום בתקופה האחרונה אנחנו חוזים בהתפרצות של הדבר הזה

חנוך דב מילביצקי:  לא להסתכל על זה, זאת טעות

חנוך דב מילביצקי:  לחשוב שזה ייפתר אם תהיה חקיקה או לא תהיה חקיקה, זאת טעות

חנוך דב מילביצקי:  לחשוב שזה ייפתר עם הזמן, זאת טעות

חנוך דב מילביצקי:  צריך לטפל בזה בצורה רצינית

חנוך דב מילביצקי:      אני אומר עוד דבר אחד

חנוך דב מילביצקי:  ראש הממשלה היום יחליט מה יהיה בגורל החקיקה, יהיה מה שיהיה

חנוך דב מילביצקי:  את הדבר הזה אנחנו מחויבים לעשות

חנוך דב מילביצקי:  אני עוקב בדאגה מסוימת אחרי התבטאויות של הצד השני שאנחנו רואים שהולכות וגדלות כאשר אתמול זו הייתה חברת הכנסת מיכאלי והיום אני רואה אותך יוליה

חנוך דב מילביצקי:  מדברים על העמדות לדין

חנוך דב מילביצקי:  בואו, להרתיע זה לא ירתיע אף אחד

קארין אלהרר: מעניין ממי למדו

שמחה רוטמן: תודה רבה

שמחה רוטמן:  חבר הכנסת יבגני סובה, בבקשה

יבגני סובה: בוקר טוב

יבגני סובה:  אני אומר בוקר טוב לכל עם ישראל

יבגני סובה:  זה באמת בוקר היסטורי

יבגני סובה:  לפחות חלק מאיתנו עדיין לא מפנימים לאיזה בוקר קמנו

יבגני סובה:  אני רוצה להגיד לך שמחה, יושב ראש הוועדה, שאנחנו פעם אחר פעם חוזרים על השיר המפורסם "אין לי ארץ אחרת" שהוא לא קלישאה

יבגני סובה:  אתמול באמת הרגשתי וגם דיברתי עם המפגינים מחוץ לכנסת והם שאלו אותי למה יש גדרות

יבגני סובה:  הם אמרו שהם באו להזדהות

יבגני סובה:  הם באו להגיד כי המדינה הזאת חשובה להם

יבגני סובה:  אני לא נולדתי בארץ, אני עליתי לארץ בגיל 17 אבל ילדיי נולדו בארץ

יבגני סובה:  אני אומר שאין לנו ארץ אחרת

יבגני סובה:  אתה כיושב ראש הוועדה רצית את התפקיד הזה, אני יודע שאתה מאוד רציתי אותו עוד לפני הבחירות, דיברת על זה, אתה משפטן, אתה יודע לקדם דברים, אבל לא כך מקדמים דברים

יבגני סובה:  יש לך את כל הסמכות, גם כרגע, לבוא לעם ישראל ולהגיד חברים, בואו נעצור לחודש, לחודשיים, לשלושה חודשים, ובואו נדבר

יבגני סובה:  זאת סמכות שלך וזאת אחריות שלך

יבגני סובה:  אתה גם לא ממפלגת הליכוד

יבגני סובה:  אני קורא לך, באמת ידידי שמחה רוטמן, תסתכל מה קורה בעם ישראל

יבגני סובה:  אל תסתכל על מספרים, אל תסתכל על מי צודק ומי חכם, כולנו צריכים לעצור ובאמת להפנים

יבגני סובה:  לך יש את הסמכות הזאת

שמחה רוטמן: תודה

שמחה רוטמן:  חבר הכנסת מתן כהנא, בבקשה

מתן כהנא: אדוני יושב ראש הוועדה, אני רוצה לפנות אליך

מתן כהנא:  אנחנו, בני הציבור הדתי לאומי, גדלנו על החיבור שאי אפשר לנתק אותו בין עם ישראל, תורת ישראל וארץ ישראל

מתן כהנא:  אני חושב שאנחנו נמצאים עכשיו ברגע תנ"כי ממש בו יש לכם חברי מפלגת הציונות הדתית הזדמנות להראות שלא ויתרתם על עם ישראל

מתן כהנא:  כל מה שצריך זה לעצור את החקיקה עד אחרי יום העצמאות כדי שנוכל להביא רפורמה עמוקה ומשמעותית ונדרשת במערכת המשפט בהסכמה רחבה בלי לקרוע את העם ובכך לממש את הערכים הכי בסיסיים של הציבור הציוני דתי

מתן כהנא:       אני קורא לכם לעשות את זה

מתן כהנא:  עוד לא מאוחר מדי

שמחה רוטמן: תודה רבה חבר הכנסת מתן כהנא

שמחה רוטמן:  חבר הכנסת יוראי להב הרצנו, בבקשה

יוראי להב-הרצנו: אדוני היושב ראש, אתמול יצאו מאות אלפי אזרחים ישראלים מהימין ומהשמאל, דתיים וחילוניים, מהפריפריה ומהמרכז כדי לומר לכם אין מצב שנסכים לחיות תחת משטר דיקטטורי

יוראי להב-הרצנו:  אין מצב

יוראי להב-הרצנו:  אין מצב

יוראי להב-הרצנו:  יש באוויר תחושה קשה של אסון מתקרב שמתקרב אלינו בצעדי ענק ואתם בשלכם

יוראי להב-הרצנו:  משבר, אסון ביטחוני, משבר כלכלי, קרע עצום בעם ישראל וועדת החוקה בשלה

יוראי להב-הרצנו:  היום במליאת הכנסת אנחנו נדון בחוק החמץ, במינוי אמסלם לשר במשרד המשפטים, בחוק דרעי 2, תגידו, נפלתם על כל הראש? תעצרו

יוראי להב-הרצנו:  משוגעים, רדו מהגג

שמחה רוטמן: תודה רבה חבר הכנסת יוראי להב הרצנו

שמחה רוטמן:  חברת הכנסת דבי ביטון, בבקשה

דבורה ביטון: תודה רבה

דבורה ביטון:  בוקר טוב

דבורה ביטון:  אני חייבת לציין שמעולם בכל תחנות חיי לא התמלאתי גאווה ושמחה על כך שאני ישראלית, יהודייה, ליברלית, לאור מה שקרה אתמול

דבורה ביטון:  העם אמר את דברו והעם אמר את דברו

דבורה ביטון:  יצאו מלח הארץ מכל הגילים ומכל המגדרים

דבורה ביטון:  זה מה שקורה ברחובות וזה הכול

דבורה ביטון:  אתם חייבים לעצור את הטירוף הזה

דבורה ביטון:  יש כאן מדינה

דבורה ביטון:  היה עצוב לי לדבר אתמול עם מספר אנשים דווקא מהקואליציה, חברים, באמת, אפשר להגיד היכרות של חברי כנסת חדשים, ולשמוע שאתם לא תעצרו כי אנחנו נצא מנצחים

דבורה ביטון:  תגידו, התחרפנתם? אתם עושים איתנו תחרות או שנבחרתם לשרת את כל העם? צריך לעצור את זה מיד

דבורה ביטון:  אין סיבה להמשיך בדהירה של החוקים הדורסניים

דבורה ביטון:       אני פונה בכל לשון של בקשה, תעצרו את הכול, תנו לנו לעבור את החגים

דבורה ביטון:  לא יעלה על הדעת שאני מקבלת מבת משפחה הכי קרובה שבחיים לא פצתה את הפה שלה והיא אומרת כמה מסוכן וכמה היא כועסת

דבורה ביטון:  לכן, בבקשה, תעצרו את זה

שמחה רוטמן: תודה רבה חברת הכנסת דבי ביטון

שמחה רוטמן:  חברת הכנסת מטי צרפתי הרכבי, בבקשה

מטי צרפתי הרכבי:  בוקר טוב אדוני היושב ראש, בוקר טוב עמיתיי חברי הכנסת

מטי צרפתי הרכבי:  נראה לי שכולנו מרגישים תחושה של בוקר היסטורי, בעקבות הספונטניות שחווינו ברחובות

מטי צרפתי הרכבי:  אני חושבת שעל כולנו אחריות משותפת לעתיד המדינה, לעתיד החברה הזאת ולא יקרה כלום אם אנחנו נעצור לרגע את הכול ונחשב מסלול מחדש

מטי צרפתי הרכבי:  לי יש תחושה שכדור השלג המתגלגל הזה הגיע לממדים שאי אפשר להחזיר את הגלגל לאחור, למצב בו היינו קודם לכן, וכן, אנחנו צריכים לחשוב איך אנחנו בונים את החברה הזאת מחדש לערכים משותפים ולעתיד משותף

מטי צרפתי הרכבי:  כולנו חייבים בהצנע לכת ולהיזהר בלשוננו בכבודם של אחרים ולהתנהג בענווה במקום שאנחנו כאן כנבחרי ציבור עם האחריות המשותפת שיש לנו

מטי צרפתי הרכבי:       אני אסיים כאן

מטי צרפתי הרכבי:  אני לא אומר דברים קשים כנגד מי שאני חושבת כי אני חושבת שבבוקר הזה השעה היא שעת אחדות

שמחה רוטמן: תודה

שמחה רוטמן:  חברת הכנסת מירב בן ארי, בבקשה

מירב בן ארי: תודה רבה אדוני

מירב בן ארי:  אני הגעתי אחרי לילה ארוך על גשר יהודית

מירב בן ארי:  ראיתי את ההמונים עם דגלי ישראל קוראים בעד מדינת ישראל ונגד הדיקטטורה

מירב בן ארי:  אני לא מצליחה להבין למה הדיון הזה עוד מתנהל, למה הפרסה הזאת נמשכת, למה יושבים ומפטפטים

מירב בן ארי:  מספיק עם זה

מירב בן ארי:  די

מירב בן ארי:  ניסית, ייאמר לזכותך, עשית כאן עבודה יום-יומית בלי הרף

מירב בן ארי:  די

מירב בן ארי:  נגמר הסיפור, שמחה

מירב בן ארי:  קפל את הוועדה הזאת, תקפל את הדיון הזה שמתנהל בצורה מנומסת, זאת פשוט אצבע בעין לאלפי אזרחים

גלעד קריב: איזה מנומסת?     

מירב בן ארי: אני רואה כאן שהכול סבבה

מירב בן ארי:  אתה לא מבין, זה מה שאמרתי במליאה

מירב בן ארי:  כל מתק השפתיים הזה של לבוא וליצור איזשהו מצג שווא

מירב בן ארי:  די

מירב בן ארי:  נגמר האירוע, קפל את הוועדה זאת, קפל את הדיון הזה ותן היום לאזרחי ישראל בשורה, בטח לדחות את הרפורמה ולהתעסק איתה אחרי יום העצמאות

מירב בן ארי:  מספיק

מירב בן ארי:  אנשים לא יושבים בליל סדר ביחד

מירב בן ארי:  מספיק

מירב בן ארי:  מה יש לכם? עוד לא דיברנו על יום הזיכרון ויום העצמאות

מירב בן ארי:  גמור כבר את האירוע הזה

מירב בן ארי:  כל הפרסה הזאת ואתם יושבים כאן

מירב בן ארי:  מספיק

מירב בן ארי:  אפילו שרים מהליכוד שלכם כבר נגד

קריאה: אחרי החגים הם יהיו בעד?     

מירב בן ארי: אחרי החגים ישבו לדבר

יוליה מלינובסקי: מירב, זאת רפורמה? את רוצה להמשיך את זה אחרי החגים?     

שלי טל מירון: מדברים

שלי טל מירון:  אף אחד לא אמר שזאת תהיה הרפורמה

מירב בן ארי: אל תכניסי לי מילים לפה

שלי טל מירון: צריך לדבר

מירב בן ארי: אחרי יום העצמאות לשבת ולדבר

מירב בן ארי:  האירוע הזה של ציון במשפט תפדה נגמר וחבל שאתה ממשיך את זה

מירב בן ארי:  בשביל מה? אין לך מה לעשות?     

שמחה רוטמן: תודה

שמחה רוטמן:  חבר הכנסת משה סעדה ואחריו חבר הכנסת מנסור עבאס, אחרון הדוברים

משה סעדה: בוקר טוב

משה סעדה:  במדינת ישראל 2023 יש שווים ולצערי יש שווים יותר

משה סעדה:  כולם שווים בפני החוק אבל יש שווים יותר

משה סעדה:  יש כאלה שמותר להם לנהל שיח על סרבנות וזה לגיטימי, מותר לחסום כבישים וזה לגיטימי

גלעד קריב: רבני יש"ע

משה סעדה: מותר להמריד ולקרוא למרי אזרחי וזה לגיטימי

גלעד קריב: כן

גלעד קריב:  נערי הגבעות

שמחה רוטמן: אתה יכול לא להפריע בבקשה בהצהרות פתיחה?     

משה סעדה: אחרי כל מה שאמרתי ואחרי שזה מאוד כואב שלא כולם שווים כאן, אני חושב שבכל רגע – אמרתי את זה חודשיים וחצי ואני אומר את זה גם עכשיו – אחים אנחנו וזאת לא סיסמה

משה סעדה:  בימין זאת לא סיסמה אלא זו אמירה ערכית

קריאה: תגיד את זה לשלמה קרעי ולגלית דיסטל

גלעד קריב: הוא שלח אותנו לעזאזל

קריאה: מבחינתכם אנחנו אחים כמו קין והבל

מירב בן ארי: תשמע איך אתמול קראה גלית דיסטל לטייסים

מירב בן ארי:  איזו בושה

מירב בן ארי:  שרת ההסברה

שמחה רוטמן: לא מפריעים

שמחה רוטמן:  אנחנו יושבים ושומעים הצהרות פתיחה

יצחק פינדרוס: הם העם, אנחנו אספסוף

משה סעדה: גם בכנסת מותר לנו לדבר אבל פחות כדי שלא נגזים

מירב בן ארי: אתה יכול לדבר כמה שאתה רוצה

משה סעדה: אני פונה לאזרחים ולא אליכם

משה סעדה:  אתם לא רוצים לשמוע

שלי טל מירון: האזרחים לא חשובים לך

שלי טל מירון:  הם רוצים שגם אתה תשמע אותם

משה סעדה: אני פונה לאזרחים ואני אומר שאצלנו האמירה אחים אנחנו היא לא סיסמה אלא זו אמירה אמיתית

משה סעדה:  המחלוקת כאן היא מחלוקת צרה ודי אקדמית וכמעט ולא נוגעת למרבית האזרחים

יוראי להב-הרצנו: דיקטטורה נוגעת לכל אזרח

משה סעדה: אם רק נשב ונדבר, נוכל לחגוג כולנו את ליל הסדר

משה סעדה:  אני מקווה שכולנו נתעשת

מירב בן ארי: אנשים קרועים

קארין אלהרר: גמרתם את המדינה

משה סעדה: בעזרת השם הרפורמה היה תהיה

משה סעדה:  תזכרו את מה שאמרתי

יוראי להב-הרצנו: מצד אחד אתה רוצה דיקטטורה ומצד שני אתה רוצה לחגוג יחד ליל סדר

יוראי להב-הרצנו:  תגיד לי, אתה אמיתי?     

שמחה רוטמן: אחרון חברי הכנסת, חבר הכנסת מנסור עבאס

מנסור עבאס: אדוני היושב ראש, חבריי חברי הכנסת

מנסור עבאס:  אולי המילה שהשתמשו בה הכי הרבה אנשים, גם באולם הזה וגם בישראל בכלל, היא לעצור

מנסור עבאס:  המילה שהייתה בשימוש בתקופה האחרונה היא המילה לעצור

מנסור עבאס:  זה המעשה החכם ביותר והאחראי ביותר לעשות אותו

מנסור עבאס:  לעצור עכשיו, לתת הזדמנות, לחשב מסלול חדש ולנסות לקדם את השינויים שצריכים להיות בהסכמה רחבה ובהידברות

מנסור עבאס:  תודה רבה

שמחה רוטמן: תודה רבה חבר הכנסת מנסור עבאס

שמחה רוטמן:  ברשותכם, גם אני אקח דקה להצהרת פתיחה

שמחה רוטמן:  רבותיי, אנחנו היום בעזרת השם נצביע על הצעת חוק יסוד: השפיטה

יוראי להב-הרצנו: זה לא יקרה

קארין אלהרר: אתה ממש מנותק

יוראי להב-הרצנו: מה זה הדבר הזה? עד שלא תגמרו את המדינה, לא תעצרו? כזאת אלימות לא ראיתי בחיים

יוראי להב-הרצנו:  עד שלא תגמרו את המדינה, לא תעצרו

שמחה רוטמן: בעיניכם רק לציבור מסוים, לציבור שלכם, יש זכות ביטוי

יוראי להב-הרצנו: כן, אנחנו רואים מה קורה כאן

יוראי להב-הרצנו:  אתה דיקטטור

יוראי להב-הרצנו:  אתה דיקטטור ואנחנו לא נאפשר לך לכונן כאן דיקטטורה

ולדימיר בליאק: מקום רביעי במפלגה קיקיונית שלבד לא הייתה עוברת את אחוז החסימה

שמחה רוטמן: זאת

שמחה רוטמן:  שאין דוגמתה

קריאה: שמחה, אין מדינה

קריאה:  אתה מנהל כאן אירוע לבד

יוראי להב-הרצנו: אתם קורעים את המדינה

יוראי להב-הרצנו:  אתה רוצה לכונן כאן דיקטטורה

יוראי להב-הרצנו:  אנחנו לא נאפשר לך לכונן כאן דיקטטורה

שמחה רוטמן: חבר הכנסת יוראי להב הרצנו, אני באמצע דבריי

יוראי להב-הרצנו: אתה באמצע לקרוע את העם

יוראי להב-הרצנו:  אנחנו לא נאפשר לך לקרוע את העם

יוראי להב-הרצנו:  תפסיק כבר את האירוע המטורלל הזה והמנותק הזה

שמחה רוטמן: תפסיק בבקשה להפריע באמצע הצהרת הפתיחה שלי

שמחה רוטמן:  אני מבקש לדבר דקה ואתה לא תפריע

יוראי להב-הרצנו: אין לגיטימציה להמשיך

יוראי להב-הרצנו:  אתה פועל בחוסר סמכות

יוראי להב-הרצנו:  אתה לא תכונן כאן דיקטטורה

שמחה רוטמן: אני קורא אותך לסדר פעם ראשונה

יוראי להב-הרצנו: אתה לא תכונן כאן דיקטטורה

שמחה רוטמן: אני קורא אותך לסדר פעם שנייה

יוראי להב-הרצנו: אתה פועל בחוסר סמכות

יוראי להב-הרצנו:  אתה לא תכונן כאן דיקטטורה

שמחה רוטמן: אני קורא אותך לסדר פעם שלישית

יוראי להב-הרצנו: אתה צריך להפסיק את זה באופן מיידי

שמחה רוטמן: צא בבקשה

יוראי להב-הרצנו: אתה מכונן כאן דיקטטורה ואנחנו לא נאפשר לך לעשות את זה

שמחה רוטמן: תוציאו אותו בבקשה

יוראי להב-הרצנו: אתה פשוט מאבד עשתונות

יוראי להב-הרצנו:  אתה באובדן שליטה ואתה גורר את כולנו לתהום

יוליה מלינובסקי: גם אני מהימין אבל אני לא רוצה להרוס את המדינה שלי

יוליה מלינובסקי:  גם אני מהימין

קריאה: לא מוכנים לשמוע אותו

ולדימיר בליאק: לא, לא מוכנים לשמוע אותו

קריאה: איפה הנשים שלכם כאן? תתבייש לך

קריאה:  יותר טוב שתשתוק

קריאה:  כשנראה נשים, אז תדבר

שמחה רוטמן: אינני זקוק לעזרה

שמחה רוטמן:  פינדרוס, אינני זקוק לעזרה

שמחה רוטמן:  תודה רבה

קארין אלהרר: אתה אומר שאתה יודע להרוס לבד

קארין אלהרר:  לא צריך עזרה

שמחה רוטמן: הציבור בבית ראה שכאשר אני מבקש לדבר כאן דקה, אתם כולכם מתפרצים ולא נותנים לדבר

שמחה רוטמן:  העם בעיניכם זה שם קוד למצביעים שלכם, לאנשים שחושבים כמוכם, אינכם רואים אף אחד

שמחה רוטמן:  עם כל הכבוד, איבדתם את הזכות לדבר בשם העם

ולדימיר בליאק: את מי אתה מייצג?      

שמחה רוטמן: מי שלא יודע לכבד את ההליך הדמוקרטי, לא יכול לדבר בשם העם

ולדימיר בליאק: בן אדם הזוי ומנותק וקיצוני

שמחה רוטמן: אני מנמק את הרוויזיה שהוגשה על ההסתייגות של חבר הכנסת קלנר וחבר הכנסת סעדה

קריאה: אנחנו רוצים התייעצות סיעתית

שמחה רוטמן: אין בעיה

שמחה רוטמן:  התייעצות סיעתית לפני ההצבעה

שמחה רוטמן:  אני רק אנמק

שמחה רוטמן:  הרוויזיה הוגשה ואני רק מעדכן שהנושא החדש שהוגש בנושא זה על ידי חבר הכנסת עודד פורר, על ידי חבר הכנסת פינדרוס ועל ידי חברת הכנסת שרון ניר, נדחה על ידי ועדת הכנסת

מירב בן ארי: אתה יכול לספר שעמית סגל הודיע שנתניהו מודיע על עצירה

ולדימיר בליאק: בוא נסגור את האירוע

ולדימיר בליאק:  האירוע נגמר

שמחה רוטמן: אני מציע לחברי הכנסת לדחות את הרוויזיה

שמחה רוטמן:  תודה רבה

שמחה רוטמן:  אנחנו יוצאים להפסקה עד 08:45 להצבעה על הרוויזיה

אפרת רייטן: אם אתם חושבים שיש כאן שמחה הבוקר, אין כאן שמחה

גלעד קריב: על מה שמחה? הוא מצביע

אפרת רייטן: אנחנו הסתכלנו עליכם וזאת נראית שמחה לאיד ושמחה לאיד זה דבר מזעזע

אפרת רייטן:  לכן ההיבריס הזה, זה מה שקרה ואני מסתכלת גם עליכם וגם על הרפורמה בעצב עמוק מאוד

קריאה: אתם מאיימים לבוא ולהרוס למשפחות השכולות את יום הזיכרון

קריאה: זה היום של המשפחות השכולות ולא שלנו

קריאה: הקבר של אחי ביום הזיכרון

קריאה:  אתם מאיימים לבוא ולהרוס למשפחה שלי את יום הזיכרון

גלעד קריב: עד שלא תדרדרו את ישראל למצב של ונצואלה, לא תגמרו

אפרת רייטן: אני אומרת לך שזה לא אתם וזה לא אנחנו

קריאה: יש כאן עם אחד

אפרת רייטן: תפסיקו להגיד אתם

אפרת רייטן:  משפחות שכולות לא מטרידים

אפרת רייטן:  זה לא רלוונטי

אפרת רייטן:  זה פופוליסטי ונחות

יוליה מלינובסקי: איפה כל הליכודניקים? אתם מתחילים כבר לברוח? מפחדים מוועדת חקירה?      

אפרת רייטן: במקום לבוא ולומר אנחנו, אתם אומרים אתם, אתם, אתם

אפרת רייטן:  אתם לא מבינים שמכאן בא הפצע

שמחה רוטמן: תודה רבה

שמחה רוטמן:  אני רוצה לעבור להצבעה

גלעד קריב: אתה ממשיך

ולדימיר בליאק: איזו הצבעה? על מה אתה מצביע?     

שמחה רוטמן: על הרוויזיה

שמחה רוטמן:  אנחנו מצביעים על הרוויזיה

גלעד קריב: אתה ממשיך במלוא הכוח

גלעד קריב:  לרגע לא עוצר

גלעד קריב:  שידעו כולם שאתה לרגע לא עוצר

שמחה רוטמן: חברי הכנסת, אנחנו עוברים להצבעה

שמחה רוטמן:  מי בעד קבלת הרוויזיה?     

ולדימיר בליאק: תקשיב, מאות אלפי ישראלים היו בלילה ברחובות

ולדימיר בליאק:  על מה אתה מצביע?     

שמחה רוטמן: על הרוויזיה להסתייגויות שהתקבלו של חבר הכנסת קלנר ושל חבר הכנסת סעדה

ולדימיר בליאק: אתם מנותקים

קארין אלהרר: די

קארין אלהרר:  אתה פשוט מנותק

אפרת רייטן: אדוני היושב ראש, יש לך הזדמנות עכשיו לדבר לכל עם ישראל ולא להמשיך בחקיקה חד צדדית וכוחנית

אפרת רייטן: 					ההסתייגויות      

שמחה רוטמן: מי נגד? מי נמנע? אין נמנעים

שמחה רוטמן:       ההסתייגויות לא התקבלו

אפרת רייטן: אתה מוזמן עכשיו לגלות מנהיגות

אפרת רייטן:  יש עכשיו אירוע של מנהיגות

יואב סגלוביץ': הוא לא בקטע של מנהיגות

אפרת רייטן: אתה יכול עכשיו לבוא ולדבר על אנחנו ולא שני הצדדים

ולדימיר בליאק: תעצור עכשיו

אפרת רייטן: יש כאן אירוע ותרים את הדגל עכשיו

שמחה רוטמן: אתם כרגע מפריעים

יואב סגלוביץ': חבר הכנסת רוטמן, אל תהרוס את המוניטין שלך

שמחה רוטמן: את לא ברשות דיבור

אפרת רייטן: אתה מסוגל

אפרת רייטן:  בשביל כולנו

שמחה רוטמן: אל תכריחי אותי לקרוא אותך לסדר

אפרת רייטן: בשביל כל מי שיושב כאן עכשיו במעגל הזה

קריאה: יש לך אפשרות להגיד לנו תודה שהתייצבנו

שמחה רוטמן: אדוני היועץ המשפטי, אנא הקרא בבקשה את הנוסח לאחר שהוכנסו בו ההסתייגויות, הנוסח המלא של הצעת חוק יסוד: השפיטה ולאחר מכן את הצעת חוק בתי המשפט

גלעד קריב: אתה לרגע לא עוצר

גלעד קריב:  נתניהו יצהיר על עצירה

גלעד קריב:  אתם משקרים במצח נחושה

שמחה רוטמן: אתם מפריעים ליועץ המשפטי

יואב סגלוביץ': תעצור את הדיון

יואב סגלוביץ':  רוטמן, אתה חי בסרט

שמחה רוטמן: חבר הכנסת סגלוביץ', אני קורא אותך לסדר פעם שנייה

יואב סגלוביץ': אתה פשוט בטרלול ובעיצומו של טירוף

שמחה רוטמן: חבר הכנסת סגלוביץ', פעם שלישית

שמחה רוטמן:  צא בבקשה

שמחה רוטמן:       (חברי הכנסת שרים)

שמחה רוטמן:      (חבר הכנסת יואב סגלוביץ' יוצא מאולם הוועדה)     

שמחה רוטמן: חברת הכנסת מירב בן ארי, אני קורא אותך לסדר פעם ראשונה

שמחה רוטמן:  חבת הכנסת מירב שיר, אני קורא אותך לסדר פעם ראשונה

שמחה רוטמן:  חבר הכנסת ולדימיר בליאק, אני קורא אותך לסדר פעם ראשונה

אפרת רייטן: אני חושבת שכל תושבי ישראל מסתכלים עליך עכשיו יוצא החוצה והלב שלהם איתך

שמחה רוטמן: תודה רבה

שמחה רוטמן:  חברת הכנסת אפרת רייטן, אני קורא אותך לסדר פעם ראשונה

שמחה רוטמן:  חברת הכנסת קארין אלהרר, אני קורא אותך לסדר פעם ראשונה

אפרת רייטן: סגלוביץ' - - -     

שמחה רוטמן: חברת הכנסת אפרת רייטן, אני קורא אותך לסדר פעם שנייה

קארין אלהרר: אבל אמרתי לך שזה - - -     

שמחה רוטמן: חברת הכנסת קארין אלהרר, אני קורא אותך לסדר פעם שנייה

קארין אלהרר: אתה לא קורא אותי לסדר

קארין אלהרר:  אני חברת ועדה

קריאה: הנה, הבריונות עכשיו התחילה עוד יותר

קריאה:  הנה הבריונות

קריאה:  יאללה

שלי טל מירון: אדוני היושב ראש, עיני העם נשואות אליך

שמחה רוטמן:  חברת הכנסת שלי מירון, אני קורא אותך לסדר פעם שנייה

שמחה רוטמן:  עכשיו היועץ המשפטי מקריא את הצעת החוק

שמחה רוטמן:  בבקשה

קריאה: צריך להחזיר את יואב

מירב בן ארי: אי אפשר להוציא את העם לסדר

שמחה רוטמן: חברת הכנסת מירב בן ארי, אני קורא אותך לסדר

גלעד קריב: אדוני, יש עצירת חקיקה או אין?     

שמחה רוטמן: גלעד קריב, אני קורא אותך לסדר

שמחה רוטמן:  עכשיו היועץ המשפטי מקריא את החוק

קארין אלהרר:  יואב סגלוביץ', חבר ועדה, בחוץ

שמחה רוטמן: אני אקרא לו להצבעה

קארין אלהרר: הוא צריך לדעת על מה הוא מצביע

שמחה רוטמן: חברת הכנסת קארין אלהרר, את בקריאה שנייה

נאור שירי: הוא צריך לשמוע מה הוא מצביע

שמחה רוטמן: חבר הכנסת נאור שירי, אתה בקריאה ראשונה

נאור שירי: קריאה ראשונה

נאור שירי:  אתה רוצה להמשיך? אתה צריך להכניס אותו

שמחה רוטמן: חבר הכנסת נאור שירי, אתה בקריאה שנייה

שמחה רוטמן:      אדוני היועץ המשפטי, בבקשה תמשיך

גור בליי: הצעת חוק יסוד: השפיטה (תיקון מס' 3)     

גור בליי: בחוק יסוד השפיטה (להלן – חוק היסוד), בסעיף 4 –     

קטן יבוא: "(ב)	(1)	הוועדה תהיה של 11 חברים, שהם -     

קטן יבוא: שר המשפטים ושני שרים אחרים שתקבע הממשלה

קטן יבוא: (2)	שר המשפטים יהיה יושב ראש הוועדה"

אפרת רייטן: בואו נקרא לילד בשמו

שמחה רוטמן: אפרת, אני קורא אותך לסדר פעם שנייה

אפרת רייטן: השתלטות על הוועדה לבחירת שופטים

יוליה מלינובסקי: נכון

אפרת רייטן: בואו נקרא לזה בשם ברור

שמחה רוטמן: אפרת, אני קורא אותך לסדר פעם שלישית

שמחה רוטמן:  צאי בבקשה

אפרת רייטן: פוליטיזציה      

גלעד קריב: חיסול מערכת המשפט

אפרת רייטן: לא ניתן

אפרת רייטן:  אתם ראיתם מה קרה בלילה

אפרת רייטן:  אף אחד לא ייתן לכם לעשות את זה

ולדימיר בליאק: אני לא מבין איך אחרי לילה כזה אתה ממשיך עם הביזיון הזה

ולדימיר בליאק:      (חברת הכנסת אפרת רייטן מרום יוצאת מאולם הוועדה)     

שמחה רוטמן: חבר הכנסת בליאק, אני קורא אותך לסדר פעם שלישית

שמחה רוטמן:  צא בבקשה

יוליה מלינובסקי: השתלטות עוינת על מדינת ישראל

ולדימיר בליאק: חבל, אתה מתבזה

יוליה מלינובסקי: לא צריך חיזבאללה, לא צריך חמאס

שמחה רוטמן: חבר הכנסת בליאק, צא בבקשה

ולדימיר בליאק: תם הטקס

שמחה רוטמן: ולדימיר בליאק, צא בבקשה

שמחה רוטמן:      (חבר הכנסת ולדימיר בליאק יוצא מאולם הוועדה)     

יוליה מלינובסקי: השתלטות עוינת על מדינת ישראל

יוליה מלינובסקי:  לא צריך חמאס ולא צריך חיזבאללה

יוליה מלינובסקי:  מספיק אחד, בנימין נתניהו

שמחה רוטמן: חברת הכנסת מלינובסקי, בבקשה לא להפריע

שמחה רוטמן:      אדוני היועץ המשפטי, תמשיך

קארין אלהרר: גור, ביטלתם בלילה את הסניוריטי?     

שמחה רוטמן: חברת הכנסת קארין אלהרר, בבקשה לא להפריע ליועץ המשפטי

קארין אלהרר: אני שואלת אותו שאלה

שמחה רוטמן: לא להפריע לו

שמחה רוטמן:  הוא עכשיו מקריא

קארין אלהרר: אני חברת הוועדה ומותר לי לשאול שאלה

שמחה רוטמן: את לא תפריעי עכשיו

שמחה רוטמן:  תשאלי לא באמצע הוא מקריא

קארין אלהרר: בניגוד לקואליציה, אני רוצה לדעת על מה ההצבעה

שמחה רוטמן: הוא מקריא את נוסח החוק

שמחה רוטמן:  את מפריעה

קארין אלהרר: אני רוצה לדעת על מה מצביעים

שמחה רוטמן: תפסיקי להפריע

קארין אלהרר: שיענה

שמחה רוטמן: אדוני היועץ המשפטי, תמשיך בהקראה

גור בליי: בסעיף קטן (ג) במקום "משבעה" יבוא "משישה"

קטן יבוא: "(ד) 	המניין החוקי בישיבות הוועדה הוא שישה חברים

קטן יבוא:      (ה)	הוועדה תחליט ברוב דעות של המשתתפים בהצבעה כשהנמנעים אינם באים במניין המשתתפים בהצבעה והכול כשאין בחוק יסוד זה הוראה אחרת לעניין זה או אם נקבע בחוק רוב גדול יותר להחלטה בעניין סיום כהונה של שופט

קטן יבוא:      	(ו)	הצעת הוועדה למינוי תהיה לפי הרוב המפורט להלן: 			 

קטן יבוא: שני מינוים – על דעת רוב חבריה

קטן יבוא: יתר המינויים – על דעת רוב חבריה ובהם חבר כנסת מקרב חברי הכנסת מסיעות האופוזיציה ושופט המכהנים בוועדה

קטן יבוא:      (ב)	על אף האמור בפסקת משנה (א), בתקופת כהונתה של כנסת מסוימת לפני שהממשלה שכוננה בה קבעה את השרים החברים מטעמה בוועדה לראשונה, לא תציע הוועדה מינוי אלא על דעת רוב חבריה ובהם חבר כנסת מקרב חברי הכנסת מסיעות האופוזיציה ושופט המכהנים בוועדה

קארין אלהרר: שיכבו את השריפה והמדינה

קריאה: די

קריאה: מה אתה אומר לה די?      

קארין אלהרר: אל תגידו לי די

שמחה רוטמן: לא להפריע ליועץ המשפטי

קארין אלהרר: רוטמן, אני קוראת אותך לסדר

קארין אלהרר:  פעם ראשונה

קארין אלהרר:  פעם שנייה

קארין אלהרר:  תצא בחוץ

גור בליי: 		 (2)	למינוי נשיא בית המשפט העליון והמשנה לנשיא – על דעת רוב חבריה

גור בליי:      זה לשאלתה של חברת הכנסת אלהרר

גור בליי:  הפסקה הזאת לא השתנתה מול הנוסח שנדון עד עכשיו בוועדה

גור בליי:  הנוסח שנדון בשבוע שנעבר

גור בליי:      (3)	למינוי שופט לערכאה פרט לבית המשפט העליון – על דעת שבעה מחבריה

גור בליי:      (4)	לכל מינוי אחר – על דעת רוב חבריה, אלא אם כן נקבע בחוק רוב גדול יותר

גלעד קריב: השתלטות מלאה על בית המשפט

קארין אלהרר: מדהים

יוליה מלינובסקי: השתלטות עוינת על מדינת ישראל

שמחה רוטמן: אנחנו נצביע כעת על חוק - - -     

גלעד קריב: אני מבקש התייעצות סיעתית

נאור שירי: צריך להחזיר את יואב סגלוביץ'

שמחה רוטמן: בסדר גמור

קריאה: נתניהו מספר לכם על 

קריאה:  והקנאי הזה הולך להצביע

שמחה רוטמן: אנחנו מצביעים בשעה 09:02

גלעד קריב: פשוט בושה

קריאה: הביזיונות הכי גדולים לעם היהודי

שמחה רוטמן: חבר הכנסת סגלוביץ' כמובן יוכל להיכנס להצבעה או כל חבר ועדה אחר מטעם יש עתיד

גלעד קריב: אתה לא ראוי לתפקיד שלך

גלעד קריב:  שורף מחסנים

גלעד קריב:  הם מבינים בשריפות אצלכם במגזר

נאור שירי: יוחזר יואב לאלתר

גלעד קריב: פשוט בריונות פוליטית, קנאות

גלעד קריב:  פשוט מחריבי הבית

גלעד קריב:  לדיראון עולם

גלעד קריב:  השתלטות על בית המשפט העליון

עופר כסיף: אלה המורים הרוחניים שלכם, הסיקריסים

גלעד קריב: זו הדרך שלכם להתנחל בלבבות

גלעד קריב:  חכו ותראו

מיכאל ביטון: רוטמן, איפה הייתם אתמול בלילה?     

קריאה: כאן

מיכאל ביטון: לא ראיתם מה קרה במדינה?     

קריאה: הוא לא ראה

קריאה:  הוא לא ראה שהמדינה נשרפת

מיכאל ביטון: אין לזה שום השפעה עליכם?     

גלעד קריב: זה רק מדרבן אותו

גלעד קריב:  זה קנאי

גלעד קריב:  אין בו גרם של פוליטיקה פרגמטית

גלעד קריב:  מדובר בפונדמנטליסט קנאי

נאור שירי: אני מוחה על המילה פרגמטיות

נאור שירי:  זה לגמרי קידמה ופרוגרסיביות

גלעד קריב: פרוגרסיביות לאחור

נאור שירי: אגב, היושב ראש של הוועדה לא הסכים להזיז את השעון קדימה

נאור שירי:  סתם שתדעו

נאור שירי:  כי גם זה פרוגרסיביות

דבורה ביטון: אנחנו הרי 2,000 שנים אחורה, כך שזה מסתדר לנו די טוב

דבורה ביטון:      מלול, על מצפונכם שאנחנו כאן במקום להכין את הפסח שלנו

נאור שירי: תגידי, איזה מצפון? איפה את חיה?      

דבורה ביטון: אפילו ארון אחד לא עשיתי

דבורה ביטון:  אני עובדת בשבת וזה רק בגללכם

קריאה: שבעלך יעזור קצת

קריאה:  מה יש?      

דבורה ביטון: בעלי צריך לפרנס

דבורה ביטון:  אפשר לחיות מהכנסת? מהבדיחה הזאת?      

גלעד קריב: מפקירים את ביטחון המדינה

גלעד קריב:  מצביעים כאן כשבוועדת חוץ וביטחון יש דיון חסוי על המציאות הביטחונית הקשה שלא הייתה כדוגמתה מאז יום כיפור

שמחה רוטמן: איך אתה יודע?     

גלעד קריב: כולם יודעים

גלעד קריב:  אבל אתה אוויל ובריון

גלעד קריב:  כולם יודעים באיזה מצב אנחנו נמצאים

גלעד קריב:  אתה זחוח דעת, יהיר, בריון

גלעד קריב:  אתה אדם בריון וקנאי

גלעד קריב:  לא צריך להיות בשום דיון חסוי

גלעד קריב:  איתמר בן גביר המשתמט ואתה הבריון מפטרים שר ביטחון בעיצומו של משבר

קריאה: מש"ק דת

קריאה:  לא משתמט

גלעד קריב: לפחות הוא שירת

גלעד קריב:  איתמר בן גביר הופך הדוכנים

גלעד קריב:  חוליגן

גלעד קריב:  מה הוא עשה?     

יוליה מלינובסקי: אני אגיד לך מה קורה כאן עכשיו

יוליה מלינובסקי:  שמחה רוצה לסיים את האירוע ולהגיד אני עשיתי את שלי ואחר כך יאשים - - -     

גלעד קריב: אין סיום אירוע

גלעד קריב:  תפסיקו לומר את זה

גלעד קריב:  אין סיום אירוע

גלעד קריב:  איזה סיום אירוע

גלעד קריב:  נתניהו בוורטיגו מוקף בחבורה רעילה

גלעד קריב:  שום סיום אירוע

גלעד קריב:  תתעוררו

גלעד קריב:  תפסיקו לומר לציבור שיש סיום אירוע

גלעד קריב:  נתניהו בוורטיגו

יוליה מלינובסקי: אני יודעת, אחר כך אתה תגיד שביבי הוא שמאלן כי הוא לא נתן לך ואתה מסיים את האירוע

גלעד קריב: ביבי ייתן לו

גלעד קריב:  הוא רוצה להימלט מהמשפט

גלעד קריב:  על מה אתם מדברים?      

יוליה מלינובסקי: אם ביבי ייתן לו, בסוף הוא ילך לכלא

יוליה מלינובסקי:  ביבי ילך לכלא לא על כתבי האישום שלו

יוליה מלינובסקי:  האישום הזה עוד לא נכתב

גלעד קריב: ראש ממשלה מאפיוזי

מיכל שיר סגמן: ביבי לא עוצר

מיכל שיר סגמן:  הוא שנתיים מתכנן את המהלך הזה והוא מוכן לשלם את המחיר

מיכל שיר סגמן:  בשנייה שהוא פיטר את שר הביטחון, לקח את כל הדברים האלה בחשבון

מיכל שיר סגמן:  הוא לא עוצר בחקיקה

מיכל שיר סגמן:  הוא לא יעצור

גלעד קריב: כל מאפיונר מוקף בסוללה של יועצים חכמים לרבות כאלה שכתבו ספרים

נאור שירי: טלי גוטליב תייצג אותו

קריאה: זה מה שהיא רוצה

קארין אלהרר: היא עורכת דין 22 שנים

קריאה: אחת מעורכות הדין הבכירות במזרח התיכון

מיכל שיר סגמן: כדי שטלי תייצג את ביבי, היא צריכה להתפטר

מיכל שיר סגמן:  היא לא יכולה להיות חברת כנסת

מיכל שיר סגמן:  מותר להיות קבלן וחבר כנסת אבל אסור להיות עורך דין וחבר כנסת

גלעד קריב: אחרי שתאשרו את החקיקה תהפכו את הדוכנים

גלעד קריב:  כולכם הפכתם לכהניסטים

גלעד קריב:  בושה

שמחה רוטמן: אנחנו חזרנו לדיון

שמחה רוטמן:  ההצבעה היא הצבעה שמית

שמחה רוטמן:  - - - בריונות

גלעד קריב: תה מדבר על בריונות? מאפיונרים

גלעד קריב:  משתלטים על בית המשפט העליון

שמחה רוטמן: אנחנו מצביעים על חוק יסוד: שפיטה (תיקון מס' 3)

שמחה רוטמן:      אדוני מנהל הוועדה, אנא הקרא את שמות חברי הוועדה

גלעד קריב: מחריב הבית

גלעד קריב:  אתה החרבת את ועדת החוקה

גלעד קריב:  אתה מחריב את בית המשפט העליון

קריאה: אל תמשיכו עם החקיקה הזאת

גלעד קריב: בושה

מירב בן ארי: אל תסכים לזה

מירב בן ארי:  אנחנו מכירים אותך

קריאה: ראש הממשלה עבריין, ועדת חוקה מושחתת ויושב ראש מטורלל

שמחה רוטמן: אנחנו בהצבעה, בעד או נגד

איל קופמן: חבר הכנסת מנסור עבאס

מנסור עבאס: נגד

קריאה: כולם נגד

קריאה:  למה אתם נותנים לו יד? למה אתם נותנים לו יד להחריב את הבית הזה?     

גלעד קריב: קנאי שמגן על מושחת

גלעד קריב:  חבורת שקרנים

קריאה: ממשיכים עם החקיקה הזאת כאילו כלום

קריאה: למה אתה ממשיך עם זה? למה?      

גלעד קריב: תתבייש

גלעד קריב:  אתה תיכתב בספר ההיסטוריה של מדינת ישראל

איל קופמן: גלעד קריב

גלעד קריב: נגד היושב ראש

גלעד קריב:  נגד ההשתלטות על בית המשפט העליון

גלעד קריב:  נגד ראש ממשלה מאפיונר ושקרן

איל קופמן: גלעד קריב נגד

איל קופמן: עופר כסיף

איל קופמן:  נגד

איל קופמן:      שמחה רוטמן

שמחה רוטמן: בעד

איל קופמן: שמחה רוטמן בעד

איל קופמן:      חנוך מלביצקי

חנוך דב מילביצקי: בעד

איל קופמן: חנוך מלביצקי בעד

איל קופמן:      משה סעדה, בעד

גלעד קריב: בושה

גלעד קריב:  בושה

איל קופמן: אריאל קלנר

איל קופמן:  בעד

גלעד קריב: בושה, בושה

איל קופמן: ארז מלול?     

ארז מלול: בעד

איל קופמן: ארז מלול, בעד

איל קופמן:      יונתן מישרקי?     

יונתן מישרקי: בעד

איל קופמן: יונתן מישרקי בעד

איל קופמן:      (חבר הכנסת גלעד קריב יוצא מאולם הוועדה)     

איל קופמן: חבר הכנסת - - -, בעד

קריאה: תפסיקו את החקיקה הזאת

קריאה:  תפסיקו

שמחה רוטמן: תוציאו את חברת הכנסת מיכל שיר וחברת הכנסת מירב בן ארי

שמחה רוטמן:      (חברות הכנסת מיכל שיר ומירב בן ארי יוצאות מאולם הוועדה)     

נאור שירי: מה אתה מוציא את מיכל?      

מירב בן ארי: אל תשתפו איתו פעולה

שמחה רוטמן: האם יש כאן מישהו שנכח ולא קראו בשמו?      

יוליה מלינובסקי: ממשלה לא לגיטימית

יוליה מלינובסקי:  אתם לא לגיטימיים

קריאה: אדוני היושב ראש, תוצאות ההצבעה

יוליה מלינובסקי: אתם תלכו לבית סוהר על כל מה שאתם עושים למדינת ישראל

איל קופמן: שבעה נגד

איל קופמן:  שמונה בעד

קריאה: תגלה מנהיגות

קריאה:  תעצור את זה

קריאה: רוויזיה

קריאה: ביזיון

קריאה: אדוני היושב ראש, ההיסטוריה תשפוט אותך

שמחה רוטמן: אדוני היועץ המשפטי, בבקשה תקריא את נוסח הצעת חוק בתי המשפט בנוסח שאושר

קארין אלהרר: תחזיר את מי שהוצאת

קארין אלהרר:  הם צריכים להצביע

שמחה רוטמן: כשיהיה צורך להצביע, אני אקרא להם

קארין אלהרר: אבל הם צריכים לדעת על מה הם מצביעים

נאור שירי: הם צריכים להבין על מה הם מצביעים

שמחה רוטמן: חבר הכנסת נאור שירי, אני קורא אותך לסדר פעם שלישית

שמחה רוטמן:  צא בבקשה

קארין אלהרר: מה זה הדבר הזה?     

נאור שירי: דעו לכם, זאת ההפתעה של הבוקר

נאור שירי:  אני לא יוצא באלימות

שמחה רוטמן: צא בבקשה

קארין אלהרר: התייעצות סיעתית

קארין אלהרר:      (חבר הכנסת נאור שירי יוצא מאולם הוועדה)     

שמחה רוטמן: אדוני היועץ המשפטי, בבקשה

שמחה רוטמן:  תהיה התייעצות סיעתית לפני ההצבעה

גור בליי: הצעת חוק בתי המשפט (תיקון מס' 105) (הוראות לעניין הוועדה לבחירת שופטים), התשפ"ג–2023      

גור בליי: בחוק בתי המשפט (נוסח משולב), התשמ"ד-1984 (להלן – החוק העיקרי), בסעיף 6 –     

במקום פסקה  יבוא: הכנסת תבחר בבחירה חשאית את חברי הכנסת שיכהנו בוועדה כך –     

במקום פסקה  יבוא: חל שינוי בהשתייכותו של חבר הוועדה לסיעות הקואליציה או לסיעות האופוזיציה, ייבחר חבר אחר לוועדה בתוך 30 ימים ממועד השינוי כך שההרכב האמור בסעיף 4(ב)(1)(ג) לחוק יסוד: השפיטה יישמר

במקום פסקה  יבוא:  עד מועד הבחירה ימשיך לכהן אותו חבר כנסת כחבר הוועדה

במקום פסקה  יבוא:  הוראות פסקת משנה זו לא יחולו בתקופה כאמור בסעיף 42(ג)(א)(1) לחוק יסוד: הכנסת

במקום פסקה  יבוא: בפסקה זו -     "סיעות הקואליציה" – הסיעות בכנסת שהן צדדים להסכמים המחייבים תמיכה בממשלה

במקום פסקה  יבוא:      "סיעות האופוזיציה" – הסיעות בכנסת שאינן צדדים להסכמים המחייבים תמיכה בממשלה

מיכאל ביטון: לא נהוג על כל סעיף להעיר הערות אפילו בהקראה?     

שמחה רוטמן: לא להפריע

מיכאל ביטון: על כל סעיף יש הערות בהקראה

שמחה רוטמן: חבר הכנסת מיכאל ביטון, לא להפריע ליועץ המשפטי

מיכאל ביטון: לפחות שאלה

שמחה רוטמן: לא עכשיו

קארין אלהרר: ביטון, הדיקטטורה כבר כאן

שמחה רוטמן: ביטון, אתה מפריע ליועץ המשפטי

מיכאל ביטון: לפי הניסיון שלי, בהקראה על כל סעיף יש הערות

יצחק פינדרוס: יש בערך 1,500 הסתייגויות

יצחק פינדרוס:  על כל סעיף אתה עכשיו שואל אם אתה יכול לשאול?     

מיכאל ביטון: בהקראה יש הערות

שמחה רוטמן: חבר הכנסת פינדרוס וחבר הכנסת ביטון, אתם מפריעים ליועץ המשפטי להקריא

שמחה רוטמן:  תודה

שלי טל מירון: הזלזול הזה מהבוקר

שלי טל מירון:  די

שלי טל מירון:  באמת

שלי טל מירון:  כל העם מסתכל עלינו

שלי טל מירון:  בושה

שמחה רוטמן: אפשר די? תודה

שמחה רוטמן:  היועץ המשפטי, בבקשה, תמשיך

שלי טל מירון: אגב, טלי גוטליב אומרת שאולי ביבי בניגוד עניינים

מיכאל ביטון: אז זאת אוטוסטרדה? מקריאים וזהו     

שמחה רוטמן: חבר הכנסת ביטון, אני קורא אותך לסדר פעם ראשונה

קארין אלהרר: ביבי בניגוד עניינים? לא יכול להיות

קארין אלהרר:  זה גוטליב אמרה

קארין אלהרר:  לא אני

שלי טל מירון: כלומר, הוא לא כשיר

שלי טל מירון:  קארין, זה מה שאת אומרת?     

קארין אלהרר: זה לא אני

קארין אלהרר:  זה טלי גוטליב אומרת

קארין אלהרר:  היא חברת קואליציה, לא תקשיב לה

יוליה מלינובסקי: אולי מועמדת לבית משפט עליון

גור בליי: פסקה (3) – תימחק

במקום פסקה  יבוא: (3א) בהרכב הוועדה לפי סעיף 4ב(1)(א) לחוק יסוד: השפיטה, לעניין בחירה בשופטים לערכאות פרט לבית המשפט העליון, במקום "שני שופטי בית המשפט העליון יכהנו בוועדה נשיא של בית משפט מחוזי שיבחרו הנשיאים של בתי המשפט המחוזיים ונשיא של בית משפט השלום שיבחרו הנשיאים של בתי משפט השלום וכן ייבחרו לממלאי מקום"

במקום פסקה  יבוא:  הוועדה תקבע כללים לעניין המקרים שבהם ממלאי המקום ישתתפו בדיוני הוועדה

במקום פסקה  יבוא:      (ב) שני שופטי בית המשפט העליון והנשיאים של בית המשפט המחוזי ושל בית משפט השלום שייבחרו כאמור בפסקת משנה (א), יכהנו תקופה של שלוש שנים בוועדה

במקום פסקה  יבוא: "(3א)	(א)	לפחות אחד מנציגי שופטי בית המשפט העליון בוועדה, לפחות אחד מנציגי הממשלה בוועדה, לפחות אחד מנציגי הכנסת מסיעות הקואליציה ולפחות אחד מנציגי הכנסת מסיעות האופוזיציה בוועדה יהיו נשים

במקום פסקה  יבוא:      	(ב) היה שר המשפטים או נשיא בית המשפט העליון אישה, תחול הוראת פסקת משנה (א) על השרים האחרים או השופטים האחרים, לפי העניין

במקום פסקה  יבוא: סעיף קטן (ג) – בטל

במקום פסקה  יבוא: "(ג1)	הוועדה תזמן את המועמדים לשיפוט בבית המשפט העליון להופיע בפניה

במקום פסקה  יבוא:  ההופעה תהיה בפומבי, בדרך ובתנאים שתקבע הוועדה

במקום פסקה  יבוא: "(ו2)	בסעיף 13(א)(13) לחוק העיקרי אחרי "מי שקבעה הוועדה" יבוא "על דעת תשעה מחבריה"

במקום פסקה  יבוא:      	בסעיף 84א(א1) לחוק העיקרי, בסופו יבוא "על דעת שבעה מחבריה"

במקום פסקה  יבוא: בחוק הכנסת התשנ"ד-1994 בסעיף 6(ג), בכל מקום במקום "תבחר" יבוא "ייבחר"

שמחה רוטמן: תודה רבה

שמחה רוטמן:       לפני ההצבעה על חוק בתי המשפט (תיקון מס' 101) נצא להתייעצות סיעתית, לבקשתה של חברת הכנסת קארין אלהרר

שמחה רוטמן:  נשוב ונתכנס בשעה 09:16 דקות, אז נצביע על הצעת חוק בתי המשפט

שמחה רוטמן: רבותיי, לאחר ההתייעצות הסיעתית אנחנו מעלים להצבעה את הצעת חוק בתי המשפט (תיקון מס' 101), התשפ"ג-2023 בנוסח שהוקרא על ידי היועץ המשפטי

שמחה רוטמן:       מי בעד אישור הצעת החוק?     

יוליה מלינובסקי: הצבעה שמית

שמחה רוטמן: אתם רוצים הצבעה שמית?     

יוליה מלינובסקי: כן

שמחה רוטמן: בסדר גמור

גלעד קריב: כן

גלעד קריב:  קיר הבושה והקלון

שמחה רוטמן: אדוני מנהל הוועדה, תקריא את שמות חברי הכנסת

איל קופמן: קארין אלהרר

קארין אלהרר: נגד הממשלה הכושלת

איל קופמן: יואב סגלוביץ'

יואב סגלוביץ': נגד החוק הזה, נגד ראש הממשלה העבריין, נגד ועדה שהתנהלה כאן בצורה פרועה ומופרעת

קריאה: הלאה, הלאה

גלעד קריב: הלאה תאמרי לחברים שלך

יואב סגלוביץ': נגד חברי הכנסת שמתנהגים כמו

יואב סגלוביץ':  נגד החוק הזה

קריאה: את יכולה לצאת החוצה, אם את לא יכולה לשמוע

איל קופמן: מנסור עבאס

מנסור עבאס: נגד

איל קופמן: מתן כהנא

מתן כהנא: נגד

איל קופמן: יוליה מלינובסקי

יוליה מלינובסקי: נגד השתלטות עוינת על מדינת ישראל

איל קופמן: עופר כסיף

עופר כסיף: נגד חוק פשיסטי, סיקריקי, אלים, דורסני, דיקטטורי

קריאה: מדבר מי שאיים על שוטרים והיכה שוטרים

איל קופמן: גלעד קריב

גלעד קריב: נגד ההשתלטות העוינת שלך ושל החברים שלך על בתי המשפט במדינת ישראל

גלעד קריב:  תתבייש לך

גלעד קריב:  קנאי שמגן על מושחתים

איל קופמן: שמחה רוטמן

שמחה רוטמן: בעד

קריאה: בעד

קריאה:  בעד

איל קופמן: חנוך מלביצקי

חנוך דב מילביצקי: בעד

גלעד קריב: בושה

קארין אלהרר: בושה

איל קופמן: משה סעדה

משה סעדה: בעד

איל קופמן: אריאל קלנר

אריאל קלנר: בעד להחזיר את מדינת ישראל לעם ישראל

איל קופמן: ארז מלול

ארז מלול: בעד

איל קופמן: יוני מישרקי

יונתן מישרקי: בעד

איל קופמן: יצחק פינדרוס

יצחק פינדרוס: בעד

גלעד קריב: לא תנצחו את הדגל הזה

טלי גוטליב: לא מנסים, הדגל הוא שלנו לא פחות משלכם

קריאה: הוא יותר שלנו כי כנראה שכחתם אותו

איל קופמן: יצחק קרויזר     

יצחק קרויזר: בעד

קריאה: הדגל של כולנו

קריאה:  אל תבלבלו

קריאה: הוא של כולנו ולכן תסתכלו עליו ביראת כבוד

שמחה רוטמן: חבר הכנסת גלעד קריב, בבקשה לצאת

שמחה רוטמן:  אתה מפריע במהלך ההצבעה

שמחה רוטמן:  נא לצאת

שמחה רוטמן:      (חבר הכנסת גלעד קריב יוצא מאולם הוועדה)     

איל קופמן: אדוני יושב ראש הוועדה, שבעה נגד, תשעה בעד

שמחה רוטמן: אני קובע שהצעת חוק בתי המשפט (תיקון מס' 101) התשפ"ג-2023 נתקבלה

יוליה מלינובסקי: רוויזיה

ולדימיר בליאק: תתביישו לכם

ולדימיר בליאק:  השתלטות עוינת על מערכת המשפט

שמחה רוטמן: אנחנו נתכנס כאן להצבעה על הרוויזיה

שמחה רוטמן:  תודה רבה

קריאה: תזכירי לו מה הדגל הזה מציין

שמחה רוטמן: חברת הכנסת מירב בן ארי, נא לצאת

שמחה רוטמן:  קחי את הדגל

שמחה רוטמן:  את יכולה לצאת

שמחה רוטמן:      (חברת הכנסת מירב בן ארי יוצאת מאולם הוועדה)     

שמחה רוטמן: אני רוצה להודות לצוות המשפטי של הוועדה

קריאה: שהאשמת אותו, שסתמת לו את הפה

קריאה: אתה בריון

קריאה:  זה מה שאתה

קריאה: צבוע

קריאה: אתה מודה? למי אתה מודה? תתבייש לך

שמחה רוטמן: חברת הכנסת שלי, אני קורא אותך לסדר פעם שלישית

שמחה רוטמן:  נא לצאת

שמחה רוטמן:      (חברת הכנסת שלי טל מירון יוצאת מאולם הוועדה)     

שלי טל מירון: הוא דרס את כולם בדרך

שלי טל מירון:  זו הייתה הממלכה של רוטמן והוא המלך

שלי טל מירון:  הוא דרס את כולם בדרך

שמחה רוטמן: תודה רבה

שמחה רוטמן:  נא לצאת

שמחה רוטמן:      חבר הכנסת ולדימיר בליאק, לא הרשיתי לך לחזור

שמחה רוטמן:       אני רוצה להודות לחברי הכנסת

גלעד קריב: למי אתה מודה?      

שמחה רוטמן: לחברי הכנסת מהקואליציה בוועדת החוקה שישבו כאן

שלי טל מירון: זו הממלכה של רוטמן והוא המלך

שלי טל מירון:  הוא דרס את כולם בדרך

קריאה:  תודה לך על המנהיגות שגילית

גלעד קריב: שיוציאו אותי שוב פעם

גלעד קריב:  בריון שגר בבית לא חוקי ביישוב לא חוקי ומדבר איתנו על אנרכיה

שמחה רוטמן: אתה לא אמור להיות כאן

קריאה: תודה רבה שמחה על המנהיגות, על קור הרוח, על הידע

קריאה: ההיסטוריה תשפוט אתכם

קריאה: אלה שצועקים כלפיך, לא מגיעים לסוליות נעליך

שמחה רוטמן: אני רוצה להודות לחברי הכנסת מטעם הקואליציה שישבו כאן זמן רב מאוד והצביעו גם עם ההסתייגויות

עופר כסיף: מי? אתה יכול להגיד שמות? אני לא ראיתי אותם

שמחה רוטמן: כן, אני אגיד

שמחה רוטמן:  חברת הכנסת טלי גוטליב, חבר הכנסת חנוך מלביצקי, חבר הכנסת משה סעדה, חבר הכנסת אריאל קלנר, וממלא המקום חבר הכנסת ניסים ואטורי וחבר הכנסת עמית הלוי, חבר הכנסת ארז מלול וחבר הכנסת יוני מישרקי, חבר הכנסת יעקב אשר, חבר הכנסת יצחק פינדרוס וחבר הכנסת יצחק קרויזר

טלי גוטליב: תודה לממלאי המקום ולכל מי שעזר ותודה ליושב ראש

טלי גוטליב:  תודה לשמחה רוטמן על כל המחירים האישיים ששילמת בתקופה שכל מה שאנחנו עושים פה זה לעשות טוב לעם ישראל ולהוביל לגיוון בבית המשפט העליון

טלי גוטליב:  תודה רבה אדוני היושב ראש

טלי גוטליב:  תודה רבה

יונתן מישרקי: תודה רבה מול כל החוליגנים, מול כל אלה שלא יודעים מה זה חוק, מול כל אלה שלא יודעים מה זאת דמוקרטיה, מול כל אלה שלא יודעים מה זה דגל ישראל

יונתן מישרקי:  כל הכבוד לך, תודה לך

שמחה רוטמן: חברי הכנסת, אני רוצה להודות גם לכל המומחים מימין ומשמאל וממרכז ומכל כיוון שהגיעו לכאן והשמיעו את דעתם

שמחה רוטמן:      אני רוצה גם להודות, למרות הסגנון שחלקם הגדול נקט, לחברי הכנסת מטעם האופוזיציה כי בסופו של דבר כשהיה אפשר לחלץ מתוך דבריהם איזה שהן הערות ענייניות, גם הכנסנו אותן לנוסח החוק

שמחה רוטמן:      אני רוצה לומר למפגינים ולמי שחושש

שמחה רוטמן:  החוק הזה הוא חוק מאוזן, הוא חוק נכון, הוא חוק טוב לכל עם ישראל

שמחה רוטמן:  הרבה מאוד אנשים עסוקים מהבוקר עד הערב להפיץ לכם פייק ניוז

עופר כסיף: אין לך בכלל - - -         

טלי גוטליב: שקרים בוטים

שמחה רוטמן: תקראו את החוק

טלי גוטליב: שקרים בוטים כמו ששיקרת על השוטר

שמחה רוטמן: אל תסמכו על אף אחד שמנסה למכור לכם לוקשים

שמחה רוטמן:  תקראו את החוק

עופר כסיף: חוק דיקטטורי

טלי גוטליב: 	חוק מאוזן, חוק מצוין כמו בכל מדינות אירופה

קריאה: תראה מי מחרף אותך ותבין באיזה צד באיזה צד אתה

קריאה:  תראה מי מחרף אותך תדע עד כמה אתה צודק

שמחה רוטמן: בכל מדינה דמוקרטית בעולם העם בוחר את השופטים

שמחה רוטמן:  בכל מדינה דמוקרטית בעולם לשופטים אין וטו מי ייכנס בשערי בית המשפט

שמחה רוטמן:  בכל מדינה דמוקרטית בעולם יש מנגנונים לאיזון, יש מנגנונים שנועדו להיות כלי מניעה מכל רוב מקרי כדי להשתלט על מוסדות שלטון

שמחה רוטמן:  כל הדברים הללו נמצאים בתוכן החוק

שמחה רוטמן:       אני רוצה להודות כמובן גם לצוות שלי, לדוברת וליועצים, לאחרונה הצטרף גם נהג ומאבטחים ועוד כל מיני דברים שהצטרפו לאחרונה, לדעתי בין היתר לאור התנהלות של כמה גורמים כאן שהיה אפשר לוותר עליה

שמחה רוטמן:  אני מודה לסדרנים, לאביגדור ולכל צוות הסדרנים, למשמר הכנסת שעבדו כאן גם היום וגם בימי ההצבעה הקשים

שמחה רוטמן:  עבדו ימים כלילות ועשו כאן עבודה קשה ורצינית כדי לוודא שההצבעות והדיונים יתנהלו כסדרם

שמחה רוטמן:      האמת היא שאחרונה חביבה, אשתי וילדיי שלא ראו אותי בחודשיים ומשהו האחרונים ואני מקווה שכאשר החוק הזה יעבור נתראה קצת יותר

שמחה רוטמן:       תודה רבה לכולם

שמחה רוטמן:  אנחנו נשוב וניפגש כאן בעזרת השם בשעה 09:50 לטובת הצבעות על הרוויזיות

שמחה רוטמן:  הצבעות אחרונות ליום זה

שמחה רוטמן: אדוני מנהל הוועדה, אנחנו מחדשים את דיוני הוועדה לטובת הנמקת הרוויזיות

שמחה רוטמן:  את הרוויזיה הראשונה על חוק יסוד: שפיטה, ינמק חבר הכנסת ביטון ואחריו ינמק חבר הכנסת עופר כסיף את הרוויזיה על חוק בתי המשפט

גלעד קריב: ההנמקות ברצף?     

שמחה רוטמן: ההנמקות ברצף

שמחה רוטמן:  אז נצא להתייעצות סיעתית ולאחר מכן נצביע

מיכאל ביטון: חברי ועדת חוקה, אתמול נפל דבר במדינה

מיכאל ביטון:  אני לא יודע מי היה יכול אתמול ללכת לישון

מיכאל ביטון:  יצאו לרחובות, מדברים על 800,000, על 700,000 אנשים, מייחסים להפגנות איזה כוח ארגוני כלכלי, גיוס כסף מחוץ לאץ

מיכאל ביטון:  קרן קהלת, זה הכול כספים ישראלים, אין להם אף תורם מחוץ לארץ

מיכאל ביטון:       היציאה הזאת בלילה של מאות אלפי אנשים היא ספונטנית והיא יותר מספונטנית, היא כאב

מיכאל ביטון:  אלה אנשים שזועקים זעקה

מיכאל ביטון:  ישנו כאן אנשים בלי שקי שינה, ישנו בכבישי ירושלים

מיכאל ביטון:  נפל דבר כי הלכתם ופיטרתם שר ביטחון שניסה לשמור על שפיות ועל ממלכתיות בכאוס שיצרתם

מיכאל ביטון:  הלכתם לפרק את המדינה

מיכאל ביטון:  פירקתם את הביטחון לשלושה, נתתם לבן גביר ביטחון לאומי, נתתם לסמוטריץ' רגל בביטחון, פירקתם את צה"ל לשלושה, נתתם לבן גביר את מג"ב, נתתם לסמוטריץ' את יהודה ושומרון

מיכאל ביטון:  כל דבר שעשיתם מיום הכניסה לממשלה, זה לפרק

שמחה רוטמן: משפט אחרון

מיכאל ביטון: אמרנו שתי דקות

שמחה רוטמן: לא

שמחה רוטמן:  דקה

מיכאל ביטון: סיכמנו מראש שאתה נותן לי שתיים-שלוש דקות

קארין אלהרר: אתה רוצה לסכם עם רוטמן?     

שמחה רוטמן: קיבלת שתי דקות

קארין אלהרר:   מהפכה בדקה

שמחה רוטמן: בדרך כלל לא מנמקים רוויזיה במשך שתי דקות אבל בסדר

מיכאל ביטון: ביקשתי מראש

מיכאל ביטון:  פירקתם את החברה הישראלית

גלעד קריב: מהפכה משטרית

גלעד קריב:  אם היית פרופסור טליה איינהורן, היית מנמק את הרוויזיה גם במשך 40 דקות

מיכאל ביטון: פירקתם את החברה הישראלית, פירקתם את המרקם העדין בין אנשים, פירקתם את היכולת שלנו לחיות ביחד למרות המחלוקות

מיכאל ביטון:  לאן אתם דוהרים כסוסים עיוורים באפלה? לאן אתם דוהרים? מה ביקשנו מכם? אם היו לכם עיניים, אמרנו לכם לעצור ולדבר, נתקן את מערכת המשפט ביחד

מיכאל ביטון:  תראו לאן הגעתם, למבוי סתום

מיכאל ביטון:  אני אומר לכם שהרפורמה הזאת לא תעבור, לא עכשיו ולא בעתיד

מיכאל ביטון:  תודה

שמחה רוטמן: תודה רבה

שמחה רוטמן:  חבר הכנסת עופר כסיף

גלעד קריב: אדוני, למה יש הנמקה החוקים? אלה שתי רוויזיות שונות

גלעד קריב:  אנחנו מבקשים עכשיו היוועצות סיעתית על חוק יסוד: השפיטה

שמחה רוטמן: חבר הכנסת קריב, אתה מפריע

שמחה רוטמן:  חבר הכנסת כסיף, בבקשה, דקה לרשותך

יואב סגלוביץ': יושב ראש הוועדה לא רוצה שתחשוב שהשתנה משהו בחודשיים האחרונים

שמחה רוטמן: חבר הכנסת סגלוביץ', אני לא אתן לך

שמחה רוטמן:  אתה מפריע

עופר כסיף: אני רוצה להמשיך את הקו בו החל ידידי חבר הכנסת ביטון

עופר כסיף:  מה שאנחנו רואים כאן בשלושת החודשים האחרונים זה שני דברים

עופר כסיף:  שני צדדים שונים לחלוטין

עופר כסיף:  האחד, אנחנו רואים כאן מרוץ מטורף, פנאטי במהות ומשיחי של יושב ראש הוועדה ותומכיו בוועדה ומחוצה לה, וכמובן בניהול של ראש הממשלה העבריין הנמלט

שמחה רוטמן: משפט אחרון

עופר כסיף: אנחנו רואים את הדורסנות הזאת כמו גם ביחס עכשיו לרוויזיה שאני מנסה להציג

עופר כסיף:  אתם דוהרים כאן לדיקטטורה על מלא

עופר כסיף:  לא ניתן לכם

גלעד קריב: יש לי שאלה לייעוץ המשפטי

קארין אלהרר: התייעצות סיעתית

שמחה רוטמן: אנחנו נתכנס להצבעה בשעה 09:59

גלעד קריב: לא, אדוני, יש לי שאלה לייעוץ המשפטי

עופר כסיף:  פשיזם, דיקטטורה והקנאות שלכם

גלעד קריב: יש לי שאלה לייעוץ המשפטי

גלעד קריב:  לא תסתום לנו את הפה

שמחה רוטמן: תודה רבה

שמחה רוטמן: מי בעד קבלת הרוויזיה?      

גלעד קריב: בושה

גלעד קריב:  בושה

גלעד קריב:  בעד הפלת בית המשפט העליון

שמחה רוטמן: מי בעד קבלת הרוויזיה? מי נגד? 9

שמחה רוטמן: הרוויזיה לא נתקבלה     

שמחה רוטמן: הרוויזיה לא נתקבלה

שמחה רוטמן:      אנחנו יוצאים להפסקה של חמש דקות נוספות של התייעצות סיעתית על חוק בתי המשפט

שמחה רוטמן:  נשוב בשעה 10:05     

גלעד קריב: אנחנו לא מוכנים להצביע בתוך המליאה

גלעד קריב:  אין שום נסיבות מיוחדות שמצדיקות את ההצבעה בזמן המליאה

יואב סגלוביץ': אדוני היועץ המשפטי, יש אישור להמשך הדיון?          

טלי גוטליב: יש אישור מהיושב ראש

יואב סגלוביץ': את אומרת את זה בתור היושב ראש?     

טלי גוטליב: נראה לך שאני אומרת סתם? אני לא בקטע של להגיד סתם

יואב סגלוביץ': להגיד סתם, את דווקא עושה עבודה יפה

יואב סגלוביץ':  מאז שאת בכנסת, את אומרת הרבה סתם

טלי גוטליב: זה באישור היושב ראש

טלי גוטליב:      אנחנו עוברים להצבעה על הרוויזיה על חוק בתי המשפט (תיקון מס' 101)

טלי גוטליב:  מי בעד?      

טלי גוטליב: הרוויזיה לא נתקבלה     

קארין אלהרר: יש מליאה

שמחה רוטמן: תלכו למליאה

שמחה רוטמן:  מי בעד הרוויזיה? מי נגד? 9

שמחה רוטמן:  מי נמנע? אין נמנעים

שמחה רוטמן:      הרוויזיה לא התקבלה

שמחה רוטמן:      לפרוטוקול

שמחה רוטמן:  בזמן ההצבעה נכחו בחדר חברי הכנסת גלעד קריב, חבר הכנסת עופר כסיף, חבר הכנסת יואב סגלוביץ', חברת הכנסת יוליה מלינובסקי, חבר הכנסת מנסור עבאס, חברת הכנסת אורית פרקש הכהן

קריאה: עלובים

קריאה:  הוועדה הזאת לא תחזור להיות מה שהיא הייתה

שמחה רוטמן:  חברת הכנסת קארין אלהרר בחרה לא להשתתף בהצבעה

שמחה רוטמן:  תודה רבה

שמחה רוטמן:       בנוסף לתודות שאמרתי לאחר ההצבעה - - -     

גלעד קריב: בושה

גלעד קריב:  הוא לא מכבד אותנו ולא נכבד אותו

שמחה רוטמן: חשבתי שאתה הולך למליאה

גלעד קריב: הרסת את ועדת החוקה

גלעד קריב:  ועדת החוקה לא תשקם את עצמה

שמחה רוטמן: חשבתי שאתה מאוד ממהר למליאה

גלעד קריב: ועדת החוקה לא תשקם את עצמה בן יום

יוליה מלינובסקי: לא מדברים עם הטרוריסטים

שמחה רוטמן: תודה רבה

שמחה רוטמן:  אני קורא אותך לסדר פעם ראשונה

גלעד קריב: בריון על העליון

גלעד קריב:  בריון על התקנון

שמחה רוטמן: אני קורא אותך לסדר פעם שנייה

גלעד קריב: זה מי שאתה

שמחה רוטמן: תודה

שמחה רוטמן:  אני רוצה להודות לפרופסור טליה איינהורן

גלעד קריב: אנחנו מבקשים להודות לפורום קהלת, למיליארדרים מהאולטרה רייט בארצות הברית, החברים של האוונגליסטים הקיצוניים ביותר

שמחה רוטמן: אני בטוח שאתה רוצה להודות להרבה מיליארדרים בארצות הברית כי בלעדיהם לא היה קיום

גלעד קריב: תודה למיליארדרים שמממנים את המהפכה המשטרית במדינת ישראל

טלי גוטליב: אדוני היושב ראש, בוא נתקדם

שמחה רוטמן: אני קורא אותך לסדר פעם שלישית

שמחה רוטמן:  צא בבקשה

טלי גוטליב: מי מממן את המחאות? מאיפה הכסף? התנועה לישראל חדשה

שמחה רוטמן: תודה

שמחה רוטמן:  הודיתי לצוות המינהלי של הוועדה אבל אני באמת חושב שתודה ממש מיוחדת מגיעה לצוות הפרוטוקול שבאמת אני חייב לומר שעבדו כאן מעל ומעבר

שמחה רוטמן:  אם הם הצליחו להבין כאן משהו והם עוד יושבים עם אוזניות כל הזמן ומקבלים את כל מה שנצעק בכל המיקרופונים, באמת ליבי איתם

שמחה רוטמן:  מעבר לזה, תודה רבה על המסירות כמובן גם לדוברת הוועדה רונית

שמחה רוטמן:  אני יכול להגיד כאן את כולם אבל אני מודה על מסירות והרבה מאוד שעות

שמחה רוטמן:  גם בפעם הקודמת הזכרתי כמובן את הייעוץ המשפטי

שמחה רוטמן:  באמת שעות רבות מחוץ לחדר הוועדה ובחדר הוועדה

שמחה רוטמן:      שוב תודה רבה לכולם

שמחה רוטמן:  בפעם הקודמת הודיתי בהרחבה למשמר הכנסת

יואב סגלוביץ': מה עם גלי?     

שמחה רוטמן: כמובן

שמחה רוטמן:  אמרתי לכולם

שמחה רוטמן:  עכשיו אתה רוצה שאני אומר את השמות? לגלי שריכזה את עבודת הוועדה ושיגעה את כל חברי הכנסת להגיע בזמן להצבעות

שמחה רוטמן:  באמת אלופה

שמחה רוטמן:       תודה רבה לכולם

שמחה רוטמן:  אנחנו נאמר שישיבה זו נעולה